**Likumprojekta „Grozījumi Bāriņtiesu likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta „Grozījumi Bāriņtiesu likumā” (turpmāk – likumprojekts) mērķis ir: nodrošināt atbilstību Administratīvo teritoriju un apdzīvoto vietu likumā noteiktajam administratīvi teritoriālajam iedalījumam (likums pieņemts 2020.gada 10.jūnijā un stājies spēkā 2020.gada 23.jūnijā); noteikt, ka tiesiskās attiecības ar bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli turpmāk tiek veidotas saskaņā ar darba tiesisko attiecību reglamentējošo normatīvo aktu normām; noregulēt jautājumus saistībā ar bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa mācību programmas apgūšanas pienākumu un darba režīmu laikā līdz minētās mācību programmas apgūšanai; tiesiski reglamentēt situāciju, ja Administratīvo teritoriju un apdzīvoto vietu likumā noteiktā administratīvo teritoriju apvienošanas dēļ tiek izveidota jauna bāriņtiesa, vairākām pašvaldībām apvienojoties, kā arī gadījumā, ja Administratīvo teritoriju un apdzīvoto vietu likumā noteiktā administratīvo teritoriju apvienošana neskar pašvaldību (nerada nepieciešamību likvidēt esošas vai izveidot jaunas institūcijas). |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Administratīvo teritoriju un apdzīvoto vietu likuma pārejas noteikumu 11.punkts, saskaņā ar kuru Ministru kabinets līdz 2020.gada 31.oktobrim izstrādā un iesniedz Saeimai likumprojektus par nepieciešamajiem grozījumiem citos likumos, nodrošinot atbilstību šajā likumā noteiktajam administratīvi teritoriālajam iedalījumam.  Labklājības ministres darba grupas[[1]](#footnote-2), kurā piedalījās pārstāvji no Tieslietu ministrijas, Vides aizsardzības un reģionālās attīstības ministrijas, Valsts bērnu tiesību aizsardzības inspekcijas (turpmāk – VBTAI), Pārresoru koordinācijas centra, Latvijas Pašvaldību savienības, Latvijas Bāriņtiesu darbinieku asociācijas, Administratīvās rajona tiesas, biedrības “Latvijas pašvaldību sociālo dienestu vadītāju apvienība”, un nozares eksperti, sagatavotie priekšlikumi.  Izstrādātais informatīvais ziņojums “Par bērnu tiesību aizsardzības sistēmas pilnveidi” (izskatīts Ministru kabineta 2021.gada 18.februāra sēdē, Ministru kabineta sēdes protokols nr.18, 39. paragrāfs). Daļai darba grupas locekļu, t.sk., Latvijas Pašvaldību savienībai par vairākiem jautājumiem bija atšķirīgs viedoklis. Tomēr par daudziem jautājumiem vairākumam viedokļi saskanēja. Informatīvajā ziņojumā pēc iespējas tika ņemti vērā darba grupas kopdarba rezultāti.  Ministru kabineta 2021.gada 18.februāra sēdes protokollēmuma “Informatīvais ziņojums “Par bērnu tiesību aizsardzības sistēmas pilnveidi”” (Ministru kabineta sēdes protokols nr.18, 39. paragrāfs) 2.1.apakšpunkts, saskaņā ar kuru Labklājības ministrijai jāizstrādā un labklājības ministram jāiesniedz izskatīšanai Ministru kabinetā līdz 2021. gada 1. martam grozījumi Bāriņtiesu likumā, paredzot, ka Valsts bērnu tiesību aizsardzības inspekcija īsteno pašvaldību funkcionālo pārraudzību bērna personisko tiesību un interešu aizsardzības jautājumos, bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļu sertifikāciju, bāriņtiesu darbinieku nodarbinātību uz darba līguma pamata pilnas slodzes darbā, amatu konkursa ieviešanu, precizējot bāriņtiesu kompetenci, kā arī paredzot pašvaldību pienākumu izveidot bāriņtiesas atbilstoši jaunajam iestādes standartam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmas  Bāriņtiesām ir uzticēta īpaši sensitīvu lēmumu pieņemšana, kas ietekmē katra bērna un aizgādnībā esošās personas, par kuru šis lēmums ir pieņemts, turpmāko dzīvi. Labklājības ministrija 2019.gada rudenī veica visu bāriņtiesu aptauju, lūdzot sniegt informāciju par bāriņtiesās esošo amata vienību skaitu un darbinieku noslodzi. Aptaujas dati[[2]](#footnote-3) liecina, ka tikai 40% bāriņtiesas locekļu strādā pilnas slodzes darbu, 36% strādā stundu darbu, savukārt 24% bāriņtiesas locekļu strādā nepilnas slodzes darbu. Jāatzīmē, ka strādājot nepilnas slodzes darbu (amatu apvienošanās kārtībā), kā arī pēc stundu darba principa 10-30 stundas mēnesī, nav iespējams nodrošināt kvalitatīvu un bērna labākajām interesēm atbilstošu lēmuma pieņemšanas procesu, kas ir viens no iemesliem Valsts kontroles Revīzijas ziņojumā “Atņemtā bērnība. Ikvienam ir tiesības uzaugt ģimenē” konstatētajam, ka bāriņtiesās netiek savlaicīgi pieņemti lēmumi, kā arī Latvijas Republikas tiesībsargs[[3]](#footnote-4) ir uzsvēris, ka no bāriņtiesas darbinieku puses ir nepietiekama reaģēšana uz bērnu tiesību aizsardzības pārkāpumiem. Nepilnas slodzes darbinieki ierodas uz bāriņtiesas sēdēm, nodrošina balsošanas sastāvu un faktiski piedalās lēmumu pieņemšanā lietās, kurās tiek izlemti bērnu likteņi, lai gan šie darbinieki ikdienā strādā pamatdarbu citā darba vietā.  Lai gan Bāriņtiesu likums paredz pašvaldībām tiesības apvienot bāriņtiesas, stiprinot to profesionalitāti un efektivitāti, lielākoties pašvaldības šīs tiesības neizmanto. Līdz ar to ir vērtējams jautājums par nepieciešamajām izmaiņam attiecībā uz bāriņtiesu iespējām pilnvērtīgi nodrošināt bērnu un aizgādnībā esošo personu tiesību un interešu aizstāvību. Tā, piemēram, 2019.gadā Baltinavas novadā bija reģistrēti 145 bērni, Rucavas novadā 234 bērni, Alsungas novadā 230 bērni un attiecīgi, vērtējot kopsakarā ar statistikas datiem par minēto bāriņtiesu paveikto 2018.gadā, var konstatēt, ka Rucavas novada bāriņtiesa ir ierosinājusi 2 lietas un gada laikā pieņēmusi 4 lēmumus, Baltinavas novada bāriņtiesa ir ierosinājusi 6 lietas un pieņēmusi 9 lēmumus, savukārt Alsungas novada bāriņtiesa ir ierosinājusi 4 lietas un pieņēmusi 8 lēmumus. Vienlaikus jāatzīmē, ka lietu skaits ne vienmēr būtu uzlūkojams par vienīgo vai noteicošo kritēriju, vērtējot bāriņtiesu darbību.  Turklāt “mazu” bāriņtiesu kā atsevišķu vienību uzturēšana neveicina bāriņtiesas darbinieku profesionalitāti un profesionālo pieredzi, jo šajās bāriņtiesās izskatāmo lietu apjoms ir neliels, ne vienmēr šajās bāriņtiesās ir visu lietu kategorijas (piemēram, adopcijas lietas vai bērna nodošana citas personas aprūpē) un, saņemot personas iesniegumu lietu kategorijās, kas nav bāriņtiesas lietvedībā, bāriņtiesas darbiniekam faktiski pietrūkst profesionālo zināšanu un praktiskās pieredzes konkrēta lēmuma pieņemšanā. Ne visus jautājumus iespējams risināt ar VBTAI metodiskajiem ieteikumiem, bet tas lielā mērā atkarīgs no praktiskajā darbā gūtās pieredzes un nostiprinātajām iemaņām.  Analizējot 2019.gada pārbaužu aktos fiksētos trūkumus un nepilnības, VBTAI secinājusi, ka bāriņtiesas joprojām savā darbībā ne vienmēr pilnvērtīgi un atbilstošā kvalitātē veic normatīvajos aktos noteiktos pasākumus bērnu personisko interešu un tiesību aizsardzībai, turklāt atsevišķos gadījumos vienus un tos pašus trūkumus pieļauj sistemātiski, t.sk., neievērojot jau iepriekš līdzīgās situācijās sniegtos VBTAI metodiskos ieteikumus[[4]](#footnote-5). VBTAI 2020.gadā ir nosūtījusi bāriņtiesām kopumā 124 vēstules ar ieteikumiem darba kvalitātes uzlabošanai konkrētu gadījumu risināšanā.  Interešu konflikts bāriņtiesu funkciju izpildē (iespējama ietekme no pašvaldībā ievēlētiem deputātiem), nenodrošina lēmumu pieņemšanu pēc vienotiem standartiem. Šo problēmas aktualitāti darba grupas diskusijās ir atzinusi Latvijas Bāriņtiesu darbinieku asociācija, norādot, ka šāda problemātika pastāv mazajās bāriņtiesās. Arī 2020.gadā ministrijā ir saņemta Latvijas Republikas tiesībsarga vēstule par iespējamu interešu konfliktu bāriņtiesu funkciju nodrošināšanā, kur norādīts, ka Latvijas Republikas tiesībsargs praksē ir konstatējis gadījumus, kad bāriņtiesas nepieņem lēmumus un nepilda bāriņtiesām normatīvajos aktos noteiktās funkcijas, ja tas skar konkrētā novada vai pilsētas domes deputātus. Savukārt VBTAI ir saskārusies ar situācijām, kad pašvaldībai sniegts negatīvs vērtējums par bāriņtiesas darbu (vai nu pēc plānotās lietu pārbaudes, vai pēc pašvaldības pieprasījuma par bāriņtiesas darbu pēdējo 3 gadu laikā), tomēr novada dome, bez dziļāka izvērtējuma vai noteiktiem uzdevumiem konstatēto pārkāpumu novēršanai pārvēl amatā to pašu bāriņtiesas sastāvu[[5]](#footnote-6).  Attiecībā par būtiskākajām institucionālajām izmaiņām jānorāda, ka līdz ar Administratīvi teritoriālās reformas īstenošanu būtu samazināms bāriņtiesu skaits, izstrādājot grozījumus Bāriņtiesu likumā, lai nostiprinātu bāriņtiesu skaita atbilstību administratīvo teritoriju skaitam atbilstoši administratīvi teritoriālajai reformai.  Izmaiņas paredz mainīt arī bāriņtiesu darbinieku juridisko statusu. Proti, bāriņtiesas priekšsēdētājs, bāriņtiesas priekšsēdētāja vietnieks un bāriņtiesas locekļi atbilstoši normatīvajam regulējumam ir pašvaldības domes vēlētas amatpersonas, taču izmaiņas paredz, ka bāriņtiesu darbinieki turpmāk vairs nebūs pašvaldības domes vēlētas amatpersonas, bāriņtiesas darbinieki tiks nodarbināti uz darba līguma pamata, ieviešot amata konkursu un nodrošinot pilnas slodzes darbu, tādējādi novēršot pašvaldības iespējamo ietekmi uz bāriņtiesu lēmumu pieņemšanas procesu.  Tiesiskā regulējuma mērķis un būtība  Likumprojekts paredz šādus grozījumus:   1. **grozījumi saistībā ar Administratīvo teritoriju un apdzīvoto vietu likumā noteikto administratīvo teritoriju apvienošanu** **(Bāriņtiesu likuma 2.panta pirmā, trešā, ceturtā, piektā un astotā daļa):**   Likumprojektā tiek aizstāti termini “novada pašvaldība” un “republikas pilsētas pašvaldības” ar vārdu “pašvadlība”, lai saskaņotu Bāriņtiesu likuma terminoloģiju ar Administratīvo teritoriju un apdzīvoto vietu likumu. Atbilstoši likumprojektam turpmāk vienā pašvadībā nedarbosies vairākas bāriņtiesas, bet gan viena bāriņtiesa. Tajā pašā laikā vairākām pašvalībām tāpat kā iepriekš būs iespējams veidot vienu kopīgu bāriņtiesu. Ar redakcionāliem precizējumiem arī turpmāk likumā tiek saglabāts princips, ka, veidojot bāriņtiesu un nosakot bāriņtiesas sastāvu, pašvaldības dome nodrošina, lai visiem attiecīgās pašvaldības administratīvās teritorijas iedzīvotājiem bāriņtiesa būtu pēc iespējas ērti pieejama. Pieejamība šajā gadījumā aptver virkne svarīgu kritrēriju, ne tikai fizsku bāriņtiesas (tās struktūrvienības) atrašanās vietu un attālumu līdz konkrētās personas dzīvesvietai. Pieejamība ir saistīta ar to, cik viegli iespējams bāriņtiesas darbiniekus sastapt, tajā skaitā darba laiki, komunikācijas kanāli, laiks, cik ilgi jāgaida līdz atbildei vai attiecīgam lēmumam u.c.  Jānorada, ka Likumprojekts saglabā nosacījumu par minimālo bāriņtiesas sastāvu, atstājot pašvaldībai rīcības brīvību noteikt, attiecīgās pašvaldības bāriņtiesa varēs nodrošināt likumā noteiktās funkcijas ar likumā noteikto minimālo sastāvu, vai tomēr būtu nepieciešams bāriņtiesas sastāvu palielināt.  Lai gan turpmāk paredzēts, ka vienā pašvaldībā var darboties ne vairāk par vienu bāriņtiesu, tas neliegs pašvalbībai veidot vairākas bāriņtiesas struktūrvienības (apmeklētāju pieņemšanas vietas), kas atrodas dažādās administratīvās teritorijas daļās, lai nodrošinātu pieejamību iedzīvotājiem, ņemot vērā administratīvās teritorijas lielumu un iedzīvotāju blīvumu. Vienlaikus bāriņtiesas vadība būs vienas.   1. **grozījumi saistībā ar darba tiesisko attiecību nodibināšanu un darba tiesiskās attiecības reglamentējošo normatīvo aktu normu attiecināšanu uz bāriņtiesas priekšsēdētāju, bāriņtiesas priekšsēdētāja vietnieku un bāriņtiesas locekli (Bāriņtiesu likuma 3.panta otrās daļas pirmais teikums, jauna (21) daļa, 7.panta otrā daļa, III nodaļas nosaukums, 9.pants, 10.panta pirmā un otrā daļa, 11.panta nosaukums un panta ievaddaļa un 2.punkts, 12.pants, 13.panta pirmā, trešā,** **ceturtā, piektā daļa, jauna (31) daļa, 14.pants, 48.panta trešā daļa):**   Tādējādi, ja patlaban bāriņtiesas priekšsēdētāju, bāriņtiesas priekšsēdētāja vietnieku un bāriņtiesas locekļu pilnvaru termiņš sākās pēc viņu ievēlēšanas, ja attiecīgās pašvaldības dome nav noteikusi citu termiņu (Ministru kabineta 2006.gada 19.decembra noteikumu nr.1037 “Bāriņtiesas darbības noteikumi” 4.punkts), tad saskaņā ar likumprojektā paredzēto tiesisko regulējumu un ievērojot Darba likumu, bāriņtiesas priekšsēdētājs, bāriņtiesas priekšsēdētāja vietnieki un bāriņtiesas locekļi uzsāks pildīt Bāriņtiesu likumā noteiktos pienākumus atbilstoši darba līgumā ietvertajiem nosacījumiem un termiņiem pēc darba tiesisko attiecību nodibināšanas. Saskaņā ar Darba likuma 39.pantu darba līgums uzskatāms par noslēgtu ar brīdi, kad darbinieks un darba devējs ir vienojušies par veicamo darbu un darba samaksu, kā arī darbinieka turpmāku pakļaušanos noteiktai darba kārtībai un darba devēja rīkojumiem.  Attiecīgi ar likumprojektu tiek precizēta Bāriņtiesu likuma terminoloģija, aizstājot līdz šim lietotos terminus “ievēlēšana”, “ievēlē”, “vēlēšanas” ar vārdiem “pieņemt darbā” attiecīgā locījumā*.*  Saskaņā ar Darba likuma 134.panta otro daļu darba devējs nosaka nepilnu darba laiku, ja to pieprasa grūtniece, sieviete pēcdzemdību periodā līdz vienam gadam, bet, ja sieviete baro bērnu ar krūti, — visā barošanas laikā, kā arī darbinieks, kuram ir bērns līdz 14 gadu vecumam vai bērns ar invaliditāti līdz 18 gadu vecumam.  Savukārt, ja nepilnu darba laiku pieprasa darbinieks, kas neietilpst nevienā no iepriekš minētajām kategorijām, darba devējs var atteikt lūgumu, ja uzņēmumā šāda iespēja nepastāv (skatīt Darba likuma 134. panta piekto daļu).[[6]](#footnote-7)  Tādējādi likumprojekts uzsver nepieciešamību, ja tas iespējams (nepastāv Darba likumā minētie iemesli), bāriņtiesā strādājošos nodarbināt uz pilnu laiku, tādējādi vairāk veicinot bāriņtiesā strādājošo speciālsitu pieredzes un zināšanu palielināšnos, veicot intensīvu pilna laika darbu bāriņtiesā. Ar likumprojektu tiek mazinātas situācijas, kad bāriņtiesas darbs personai ir tikai viens no vairākiem līdztekus veiktiem nepilnas slodzes darbiem.  Likumprojekta paredz Bāriņtiesu likuma 7.panta otro daļu izteikt jaunā redakcijā, paredzot, ka bāriņtiesas locekļu skaitu nosaka pašvaldība atbilstoši pašvaldības administratīvajā teritorijā deklarēto iedzīvotāju skaitam, bērnu un aizgādnībā esošo personu skaitam, bāriņtiesas lietu skaitam, pašvaldības administratīvās teritorijas lielumam, lai pilnvērtīgi nodrošinātu bērnu un aizgādnībā esošo personu tiesību un interešu aizsardzību. Tāpat vērtējams, kuriem no uzskaitītajiem kritērijiem būtu veltāms lielāks svars, rēķinot bāriņtiesas lielumu. Piemēram, nebūtu samērīgi pastāvīgi uzturēt lielu bāriņtiesā strādājošo skaitu tādēļ, ka pašvaldībā ir salīdzinoši liels bērnu skaits, ja tajā pašā laikā bāriņtiesas lietu skaits un pieņemto lēmumu skaits ir salīdzinoši mazs. Pašvaldībai būtu arī jāizvērtē, vai nepieciešamības gadījumā bāriņtiesā būs iespējams nodrošināt vairākus bāriņtiesas sēdes sastāvus (vienā sastāvā minimālais skaits – 3), lai paredzētu iespēju paralēli noturēt vairākas bāriņtiesas sēdes, izskatot dažādas bāriņtiesas lietas. Tādējādi pašvaldībai jāpievērš uzmanība ne tikai iedzīvotāju skaitām pašvaldībā, bet arī tam, lai bāriņtiesa spētu noturēt bāriņtiesas sēdes, ņemot vērā faktisko noslodzi.  Likumprojekta paredz izteikt Bāriņtiesu likuma III nodaļas nosaukumu jaunā redakcijā “III nodaļa Bāriņtiesas priekšsēdētājs, bāriņtiesas priekšsēdētāja vietnieks un bāriņtiesas loceklis, bāriņtiesas priekšsēdētāja palīgs un bāriņtiesas locekļa palīgs”;  Likumprojekts paredz izteikt Bāriņtiesu likuma 9.panta nosaukumu jaunā redakcijā “9.pants. Pieņemšana darbā un pretendentu konkurss”;  Likumprojekts paredz, ka bāriņtiesas priekšsēdētāju, bāriņtiesas priekšsēdētāja vietnieku pieņem darbā attiecīgā pašvaldība. Bāriņtiesas priekšsēdētājs pieņem darbā bariņtiesas locekļus un Bāriņtiesu likuma 8.pantā minētos citus darbiniekus (Bāriņtiesu likuma 9.panta pirmā daļa).  Likumprojekts paredz Bāriņtiesu likuma 9.panta otro daļu izteikt jaunā redakcijā, paredzot, ka uz bāriņtiesas priekšsēdētāja un bāriņtiesas priekšsēdētāja vietnieka amatu attiecīgā pašvaldība izsludina atklātu pretendentu konkursu. Uz bāriņtiesas locekļa un šā likuma 8.pantā minēto citu bāriņtiesas darbinieku amatiem atklātu pretendentu konkursu izsludina bāriņtiesas priekšsēdētājs.”  Likumprojekts nosaka, ka bāriņtiesas priekšsēdētāja, vietnieka un bāriņtiesas locekļus pašvaldībai ir jāizvēlas atklāta konkursa kārtība. Līdz šim Bāriņtiesas likums paredzēja amata konkursu rīkošanu kā izvēles iespēju.  Likumprojekts paredz izslēgt Bāriņtiesu likuma 9.panta trešo daļu; šī norma tiek izslēgta, jo turpmāk bāriņtiesas amatpersonu pilnvaru termiņš nav terminēts. Līdz ar to tiesiskais regulējums, kas regulē darbības (jaunu darbinieku meklēšana), kas veicamas saistībā ar pilnvaru termiņa beigām, vairs nav attiecināmas. Piemērojams Darba likumā noteiktais tiesiskais regulējums.  Likumprojekts paredz izteikt Bāriņtiesu likuma 9.panta ceturto daļu jaunā redakcijā, paredzot, ka, organizējot bāriņtiesas priekšsēdētāja pretendentu konkursu, attiecīgā pašvaldība izprasa no Kvalifikacijas komisijas atzinumu par tās bāriņtiesas darbību, kurā kāds no konkursa pretendentiem, pēdējo triju gadu periodā pildījis bāriņtiesas priekšsēdētaja amatu;  Arī šī tiesību norma precizēta, ņemot vērā, ka turpmāk bāriņtiesas priekšsēdētāji amatā netiks ievēlēti, bet tos pašvaldība pieņems darbā. Secīgi arī nepieciešams precizēt, kuros gadījumos, organizējot bāriņtiesas prekšsēdētāja pretrendentu konkursu, nepieciešams Kvalifikācijas komisijas atzinums. Līdz šim šāda atzinuma izprasīšana no VBTAI attiecās uz situāciju, kad līdzšinējās bāriņtiesas priekšsēdētājs tajā pašā bāriņtiesā vēlējās kandidēt atkārtoti. Jaunais regulējums paredz, ka Kvalifikācijas komisijas atzinums tiek sniegts arī, kad persona pārnāk no citas bāriņtiesas, kurā iepriekš strādājusi par bāriņtiesas priekšsēdētāju.  Likumprojekts paredz izteikt Bāriņtiesu likuma 9.panta piekto daļu jaunā redakcijā, paredzot, ka pieņemot darbā bāriņtiesas priekšsēdētāju un bāriņtiesas priekšsēdētāja vietnieku pašvaldības pienākums ir pieprasīt ziņas no Sodu reģistra, lai pārliecinātos par personas atbilstību Bāriņtiesu likuma [11.panta](https://likumi.lv/ta/id/139369#p11) 2., 3., 4., 5. un 6.punktā minētajām prasībām. Minētās ziņas par bāriņtiesas locekli ir pienākums pieprasīt bāriņtiesas priekšsēdētājam. Pašvaldībai par bāriņtiesas priekšsēdētāju un bāriņtiesas priekšsēdētāja vietnieku un bāriņtiesas priekšsēdētājam par bāriņtiesas locekļiem ir pienākums atkārtoti pārbaudīt ne retāk kā reizi gadā; grozījums nepieciešams, jo turpmāk bāriņtiesas priekšsēdētājs, bāriņtiesas priekšsēdētāja vietnieks un bāriņtiesas locekļi tiks pieņemti darbā Darba likumā noteiktajā kārtībā. Tādēļ termins “ievēlot” aiztājams ar “pieņemot darbā”; grozījumā arī noteikts, ka par bāriņtiesas prieksšedētaju un vietnieku zinas pieprasa pašvaldiba, bet par bāriņtiesas locekļiem- bāriņtiesas priekšsēdētājs.  Likumprojekts paredz reglamentēt gadījumus, kad personai, kura sodīta par tīša noziedzīga nodarījuma izdarīšanu, pēc sodāmības dzēšanas vai noņemšanas Kvalifikācijas komisija, kura izvērtējusi, vai tas nekaitē bērnu un aizgādnībā esošo personu tiesību un interešu aizsardzībai, atļauj strādāt par bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli.  Minētais grozījums ir pamatots ar tiesībsarga 2019.gada 2.oktobra Ministru kabinetam adresētājā vēstulē Nr.1-8/19 paustajiem apsvērumiem un izstrādāts, ņemot vērā Ministru kabineta 2020.gada 3.marta sēdē (protokoa Nr.9 40.§ 3.punkts) doto uzdevumu. Saskaņā ar minēto Ministru kabineta doto uzdevumu Labklājības ministrijai nepieciešams sagatavot un iesniegt Valsts kancelejā priekšlikumus grozījumiem savas nozares likumos un Ministru kabineta noteikumos attiecībā uz personām paredzētajiem aizliegumiem vai ierobežojumiem saistībā ar agrāk izdarītu noziedzīgu nodarījumu. Saskaņā tiesībsarga 2019.gada 2.oktobra Ministru kabinetam adresētājā vēstulē Nr.1-8/19 izteiktajiem apsvērumiem personām, un, jo īpaši tām, kuras noziedzīgu nodarījumu pastrādājušas, būdamas nepilngadīgas, atsevišķos gadījumos vajadzētu būt tiesībām uz individuālu izvērtēšanu, nodarbināšanas aizliegums uz mūžu pusaudža vecumā izdarīta noziedzīga nodarījuma dēļ varētu nesasniegt paredzēto nodarbināšanas ierobežojma mērķi.[[7]](#footnote-8) Satversmes tiesa savā praksē ir atzinusi, ka Satversmes 106.panta 1.teikums tieši negarantē tiesības uz darbu, bet gan tiesības brīvi izvēlēties darbavietu un nodarbošanos, kas nozīmē, pirmkārt, visām personām vienlīdzīgu pieeju darba tirgum un, otrkārt, to, ka valsts nedrīkst noteikt personām citus ierobežojošus kritērijus kā vien noteiktas to spēju un kvalifikācijas prasības, bez kurām persona nevarētu pildīt attiecīgā amata pienākumus.[[8]](#footnote-9) Satversmes tiesa, atsaucoties uz Eiropas Cilvēktiesību tiesas judikatūrā pausto[[9]](#footnote-10), atzina, ka, izvērtējot absolūta aizlieguma samērīgumu papildus jau Satversmes tiesas praksē izstrādātajiem kritērijiem, jāpārbauda arī tas, vai likumdevējs ir: 1) pamatojis absolūtā aizlieguma nepieciešamību; 2) izvērtējis absolūtā aizlieguma būtību un piemērošanas sekas; 3) pamatojis to, ka, paredzot izņēmumus no šā absolūtā aizlieguma, pamattiesību ierobežojuma leģitīmais mērķis netiktu sasniegts līdzvērtīgā kvalitātē.[[10]](#footnote-11) Attiecībā uz likumdevēja pienākumu izvērtēt absolūtā aizlieguma būtību un piemērošanas sekas, Satversmes tiesa norādīja, ka likumdevēja pienākums ir pārliecināties un pamatot, ka šāds aizliegums ir nepieciešams tieši konkrētajā apmērā, kā arī izvērtēt šā aizlieguma piemērošanas sekas.[[11]](#footnote-12) Turklāt, nosakot absolūtu neterminētu aizliegumu un neparedzot nekādu iespēju to pārskatīt, likumdevējam ir jāpārliecinās par to, vai ar šo aizliegumu radītās tiesiskās sekas ir samērīgas.[[12]](#footnote-13) Tāpat likumdevējam, nosakot absolūtu aizliegumu, ir ne tikai jāpamato šāda aizlieguma nepieciešamība, bet arī  jāpārliecinās par to, ka absolūts aizliegums ir vienīgais līdzeklis, ar kuru var sasniegt pamattiesību ierobežojuma leģitīmo mērķi. Demokrātiskā tiesiskā valstī likumdevējs var tiesību normās ietvert absolūtus aizliegumus, tomēr tādā gadījumā likumdevējam ir jāpārliecinās arī par to, ka, paredzot izņēmumus no šāda aizlieguma, leģitīmo mērķi nebūtu iespējams sasniegt līdzvērtīgā kvalitātē. Izņēmumi no absolūta aizlieguma var būt dažādi, piemēram, gan tāds regulējums, kas noteiktos gadījumos pieļauj individuālu izvērtēšanu, gan likumā precīzi formulēti izņēmumi, gan arī regulējums, kas paredzētu periodisku aizlieguma nepieciešamības pārskatīšanu. Piemērotākā risinājuma izvēle ietilpst likumdevēja rīcības brīvībā.[[13]](#footnote-14)  Likumprojekts paredz Bāriņtiesu likuma 9.panta piektajā daļā izslēgt vardu “domes”; pašvaldības dome ir pašvaldības orgāns – lēmējinstitūcija, ko veido vēlēti deputāti. Pašvaldības dome savā vārdā nepieņem darbā pašvaldības iestāžu darbiniekus (izņemot notiektus gadījumus). Līdz ar to vārdus “pašvaldības dome” aizstājams ar vārdu “pašvaldība”. Saskaņā ar likuma “Par pašvaldībām” 21.panta pirmās daļas 9.punktu dome var izskatīt jebkuru jautājumu, kas ir attiecīgās pašvaldības pārziņā, turklāt tikai dome var iecelt amatā un atbrīvot no amata pašvaldības iestāžu vadītājus, kā arī citas amatpersonas likumā un pašvaldības nolikumā paredzētajos gadījumos.  Likumprojekts paredz aizstāt vārdus “ievēlēt personu” ar vārdiem “būt persona”. Grozījumi nepieciešami, jo turpmāk bāriņtiesas priekšsēdētājs, bāriņtiesas priekšsēdētāja vietnieks un bāriņtiesas locekļi tiks pieņemti darbā Darba likumā noteiktajā kārtībā. Tādēļ termins “ievēlēt personu” aiztājams ar “būt persona”.  Likumprojekts paredz izslēgt Bāriņtiesu likuma 12.pantu. Minētais grozījums nepieciešams, jo dublē Darba likumā ietverto tiesisko regulējumu attiecībā uz darba tiesisko attiecību izbeigšanu ar personu (Darba likuma 100.un 101.pants).  Likumprojekts paredz Bāriņtiesu likuma 13.pantā aizstāt pirmajā, trešajā, ceturtajā un piektajā daļā vārdus “pašvaldības dome” ar vārdu “pašvaldība”.  Likumprojekts paredz papildināt Bāriņtiesu likuma 13.panta trešo daļu aiz vārda “inspekcija” ar vārdiem “saistībā ar bērna vai aizgādnībā esošās personas tiesību un interešu pārkāpumu”; minētais grozījums nepieciešams, lai precizētu, kādā gadījumā VBTAI tiesīga pieprasīt atstādināt bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli no amata.  Likumproekts paredz, ka viens no bāriņtiesas amatpersonas atstādināšanas pamatojumiem būs Kvalifikācijas komisijas atzinums par profesionālās darbības novērtēšanu - sertifikāciju. Attiecīgo amatpersonu atstādina uz laiku, līdz tā saņem pozitīvu atzinumu par novērtēšanu - sertifikāciju, bet atstādināšanas laiks nedrīkst būt ilgāks par sešiem mēnešiem.  Likumprojekts paredz izteikt Bāriņtiesu likuma 14.pantu jaunā redakcijā, paredzot, ka ar bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli darba tiesiskās attiecības izbeidz, ja: 1) ir iestājies kāds no darba tiesiskās attiecības reglamentējošo normatīvo aktu normās noteiktajiem gadījumiem; 2) ir konstatēts kāds no Bāriņtiesu likuma 11.pantā minētajiem apstākļiem; 3) sešu mēnešu laikā pēc atstādināšanas saskaņā ar Bāriņtiesu likuma 13. panta ceturto daļu attiecīgā amatpersona nav apguvusi Bāriņtiesu likuma 10.panta trešajā daļā noteikto mācību programmu; 4) ir saņemts atkārtots negatīvs Kvalifikācijas komisijas atzinums par profesionālās darbības kārtējo novērtēšanu- sertifikaciju.  Bāriņtiesu likuma 14.panta pirmās daļas 3. un 4.punktā minētajos gadījumos darba tiesiskās attiecības izbeidzamas Darba likuma 115.panta piektajā daļā noteiktajā kārtībā un ar bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa piekrišanu to var nodarbināt citā darbā bāriņtiesā, kas nav saistīts ar lēmuma pieņemšanu vai faktisko rīcību bērna vai aizgādnībā esošās personas tiesību un interešu aizsardzības nodrošināšanai;  Papildus Darba likumā ietvertajam tiesiskajam regulējumam par darba tiesisko attiecību izbeigšanu konstatējamas vairākas situācijas, kuras ir specifiskas tieši bāriņtiesām. Tādēļ šos gadījumus nepieciešams uzskaitīt Bāriņtiesu likumā, tajā skaitā, kad konstatēta sodāmība, noteiktā laika posmā nav apgūta attiecīgā bāriņtiesas amatā nepieciešamā mācību programma, kā arī ir saņemts atkārtots negatīvs Kvalifikācijas komisijas atzinums par profesionālās darbības kārtējo novērtēšanu- sertifikaciju.  Jānorāda, ka Bāriņtiesu likuma 14.panta pirmās daļas 2., 3.un 4.punktā, kā arī Darba likuma 115.panta piektajā daļā paredzētā darba attiecību izbeigšana nav darba devēja uzteikums, un uz to neattiecas Darba likumā noteiktā darba līguma uzteikšanas kārtība.[[14]](#footnote-15)  Tādēļ arī šīs situācijas ir atsevišķi jāreglamentē.  Vienlaikus ir nepieciešams veidot skaidru Bāriņtiesu likuma 14.panta pirmās daļas 2., 3.un 4.punkta sasaisti ar Darba likuma 115.panta piekto daļu, nodrošinot sistēmu šo likuma normu piemērošanu.  Darba likuma 115.panta piektā daļa paredz darba devējam pienākumu izbeigt darba attiecības ar darbinieku, ja darbinieka nodarbināšana atbilstoši likumam noteiktos darbos ir aizliegta.  Saskaņā ar Darba likuma 115.panta piekto daļu darba devējam ir noteikts pienākums vērtēt darbinieka, kura turpmāka nodarbināšana ir aizliegta, nodarbināšanas iespējas citā darbā tai pašā vai citā uzņēmumā.  Proti, Darba likuma 115.panta piektajā daļā minētos aizliegumus konkrētizē Bāriņtiesu likuma 14.panta pirmās daļas 3.un 4.punkts, paredzot, ka “darba tiesiskās attiecības izbeidzamas Darba likuma 115.panta piektajā daļā noteiktajā kārtībā, ja nav iespējams ar viņa piekrišanu to nodarbināt citā darbā. Vienlaikus ar šiem grozījumiem tiek uzsvērts, ka šāds “cits darbs bāriņtiesā” nevar būt saistīts ar lēmuma pieņemšanu vai faktisko rīcību bērna vai aizgādnībā esošās personas tiesību un interešu aizsardzības nodrošināšanai.  Likumprojekta 14.panta pirmās daļas 4.punktā ietvertais pamatojums darba tiesisko attiecību izbeigšanai - atkārtots negatīvs Kvalifikācijas komisijas atzinums par profesionālās darbības kārtējo novērtēšanu – sertifikāciju, ir nepieciešams, lai pasargātu bērnus un aizgādnībā esošās personas no tā, ka lēmumus par viņiem pieņem amatpersonas, kuras neatbilst likumā noteiktajiem profesionālās darbības pozitīva novērtējuma kritērijiem.  Strīdus par darba tiesisko attiecību izbeigšanu izskata Civilprocesa likumā noteiktajā kārtībā. Tiesa, izskatot minēto jautājumu, var izvērtēt Kvalifikācijas komisijas atzinuma. pamatotību. Tiesa arī nosaka, kādā statusā Kvalifikācijas komisija piedalās attiecīgajā lietā. Civilprocesa likumā ir definētas lietas dalībnieku lomas. Jānorāda, ka strīdus gadījumā par Kvalifikācijas komisijas darba devējam sniegto atzinumu par darba tiesisko attiecību izbeigšanu ar bāriņtiesas ptiekšsēdētāju, vietnieku vai bāriņtiesas locekli, arī Kvalifikācijas komisija līdztekus darba devējam tiek iesaistīta jautājuma izskatīšanā, ievērojot Civilrocesa likumā noteikto precedūru, lietas dalībnieku tiesības un pienākumus. Vienlaikus jāpiezīmē, ka Kvalifikācijas komisija šāda atzinuma gadījumā neaizstāj darba devēju. Tikai darba devējs var atlaist un pieņemt darbā darbinieku.   1. **grozījumi par pienākumu apgūt bāriņtiesas darbinieku mācību programmu un darba režīmu laikā līdz minētās mācību programmas apgūšanai un bāriņtiesas sastāva pilnai komplektācijai (Bāriņtiesu likuma 10.panta trešā, piektā daļa, jauna (31) daļa):**   Grozījums paredz, ka tās personas, kuras nav apguvušas darba bāriņtiesas sastāvā nepieciešamo mācību programmu, var strādāt administratīvus darbus, kā arī darbus, kuri nav saistīti ar lēmumu pieņemšanu par bērnu un aizgādnībā esošo personu. Pamatojums tam ir saistīts ar to, ka mācību apgūšana (komplektā ar citām likumā uzskaitītajām prasībām) ir priekšnosacījums, lai bāriņtiesas amatpersona spētu kvalitatīvi pildīt tai uzticētos pienākumus un pienācīgi aizstāvēt bērnu un aizgādnībā esošo personu tiesības un intereses.  Likumprojekts paredz, ja mācību programmas apgūšanas izdevumus attiecīgajai amatpersonai pilnībā vai daļēji ir segusi pašvaldība, tad amatpersona, ar kuru darba tiesiskās attiecības tiek izbeigtas ar darba devēju savstarpēji vienojoties vai atbilstoši Bāriņtiesu likuma 14.pantam agrāk nekā četru gadu laikā pēc mācību programmas apgūšanas, atmaksā pašvaldībai tās segtos mācību programmas apgūšanas izdevumus proporcionāli nostrādātajam laikam. Amatpersona neatmaksā pašvaldībai tās kompensēto mācību maksu, ja amatpersona pārtrauc strādāt bāriņtiesā un uzsāk strādāt citā tās pašas pašvaldības institūcijā, kurā amata pienākumu izpildei nepieciešamas mācību programmā apgūtās zināšanas.  Amatpersona neatmaksā pašvaldībai tās kompensēto mācību maksu, ja amatpersona pārtrauc strādāt bāriņtiesā un uzsāk strādāt citā tās pašas pašvaldības institūcijā, kurā amata pienākumu izpildei nepieciešamas mācību programmā apgūtās zināšanas.  Likumprojekts paredz, ka, ja bāriņtiesas sastāvā esošās personas nav apguvušas Bāriņtiesu likuma 10.panta ceturtajā daļā minēto mācību programmu, tad līdz brīdim, kad bāriņtiesas priekšsēdētājs un vismaz trīs bāriņtiesas locekļi to ir apguvuši, bāriņtiesa šajā likumā noteikto uzdevumu izpildē sadarbojas ar citu tuvākobāriņtiesu atbilstoši šā likuma 53.panta (11) daļai;  Jāatzīmē, ka tajos gadījumos, ja attiecīgās pašvaldības teritorijā bāriņtiesai nav iespējams nodrošināt pietiekamu personu skaitu, kas var nodrošināt lemtspējīgu bāriņtiesas sastāvu vai bāriņtiesa ir kavēta pildīt Bāriņtiesu likumā noteiktos uzdevumus, tad attiecīgā bāriņtiesa sadarbojas ar citu tuvāko bāriņtiesu un pieaicina citas tuvākas bāriņtiesas locekli atbalsta sniegšanā.  Par atbalstu, kādu bāriņtiesai sniedz cita tuvākā bāriņtiesa, bāriņtiesas slēdz sadarbības līgumu/vienošanos, pirms tam to saskaņojot ar savu pašvaldību (iestādes dibinātāju), ieklaujot tajā arī savstarpējo norēķinu kārtību. Proti, pēc pašvaldību savstarpējās vienošanās, tā pašvaldība, kuras bāriņtiesa nevar nokomplektēt sastāvu,  lemj  par sastāvu (iekļaujot tajā uz noteiktu laiku pieaicināto bāriņtiesas locekli) un sadarbību ar otru bāriņtiesu konkrētam laika periodam. Uz šāda sadarbības līguma ietveros bāriņtiesai piesaistītu otras bāriņtiesas amatpersonu neattiecas prasība par amata konkursa rīkošanu, jo tas ir pagaidu mehānisms, kamēr atbalstu saņemošā bāriņtiesa spēs pati nokomplektēt bāriņtiesas sastāvu.  Sadarbības līguma rezultātā netiek nodotas lietas citas pašvaldības bāriņtiesai, nenotiek arī funkciju nodošana. Slēdzot šādu vienošanos, citas bāriņtiesas loceklis uzsāk Bāriņtiesu likumā noteikto uzdevumu izpildi attiecīgajā pašvaldībā, kurā bāriņtiesa bez šī bāriņtiesas locekļa līdzdalības nebūtu lemtspējīga vai būtu kavēta pildīt Bāriņtiesu likumā noteiktos uzdevumus. Uz šīs vienošanās pamata pieaicinātais bāriņtiesas loceklis piedalās lēmuma pieņemšanā attiecīgās pašvaldības bāriņtiesas vārdā (tās pašvaldības, kuras bāriņtiesa citādi, bez šīs citas bāriņtiesas sniegtā atbalsta, nebūtu lemtspējīga).   1. **grozījumi, kas nosaka paaugstinātas kvalifikācijas prasības un darba stāžu attiecīgajā specialitātē vai amatā bāriņtiesu priekšsēdētāju, bāriņtiesu priekšsēdētāju vietnieku un bāriņtiesu locekļu ievēlēšanai (Bāriņtiesu likuma 7.panta ceturtajā daļa, 10.panta pirmās daļas 3.punkts, 10.panta otrās daļas 3.punkts):**   Šobrīd notiek tiesību zinātņu nozares izglītības reforma (skatīt informatīvo ziņojumu „Par valsts vienotā jurista kvalifikācijas eksāmena ieviešanu”: <http://tap.mk.gov.lv/mk/tap/?pid=40358096>), kuras rezultātā pakāpeniski, bet ne vēlāk kā līdz 2020. gada 31. decembrim tiek pārtraukta profesionālo bakalaura studiju programmu īstenošana, kas piešķir juriskonsulta profesionālo kvalifikāciju un profesionālā bakalaura diplomu. Saskaņā ar Augstākās izglītības likuma 59. panta pirmās primdaļas 2. punkta c) apakšpunktā noteikto, atbilstoši valsts akreditētai studiju programmai augstskolā var iegūt profesionālo maģistra grādu un piektā līmeņa profesionālo kvalifikāciju, kas atbilst jurista prasībām. Ņemot vērā minēto, Bāriņtiesu likuma 7. panta ceturtā daļa tiek izteikta jaunā redakcijā.  Likumprojekts paredz papildināt prasības personai, kura vēlas strādāt par bāriņtiesas priekšsēdētāju un bāriņtiesas priekšsēdētāja vietnieku var būt persona: 1) papildināts nepieciešamās izglītības kvalifikācijas uzskaitījums ar kvalifikāciju izglītības vadības vai sabiedrības vadības apakšnozarē; 2) kā alternatīva darba stāžam attiecīgajā specialitātē ietverts darba stāžs, pildot bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumus.  Likumprojekts paredz papildināt prasības personai, kura vēlas strādāt par bāriņtiesas locekli: kā alternatīva darba stāžam attiecīgajā specialitātē ietverts darba stāžs, pildot bāriņtiesas priekšsēdētāja, bāriņtiesas priekšsēdētāja vietnieka vai bāriņtiesas locekļa amata pienākumus.   1. **grozījumi, kas paredz bāriņtiesas funkcionālo un institucionālo pārraudzību (Bāriņtiesu likuma 5.panta (11) un (12) daļa, 10.1, 10.2, 49.panta otrā, (21), ceturtā daļa un 49.2 pants):**   Valsts kontroles lietderības revīzijas 2019. gada 23. marta ziņojumā “Ārpusģimenes aprūpes sistēmas efektivitāte” cita starpā tika secināts, ka konstatējami trūkumi pašvaldību izveidoto institūciju darbības uzraudzībā. Lai nodrošinātu bērnu tiesību prioritātes principa reālu iedzīvināšanu iestāžu darbā un Valsts kontroles doto uzdevumu izpildi attiecībā uz bērnu tiesību aizsardzības jomu, tiesību aktā, kas noteic bāriņtiesu darbību, nepieciešams paredzēt mehānismu funkcionālās pārraudzības īstenošanai.  Atbilstoši Valsts pārvaldes iekārtas likuma 7.pantā noteiktajam tiešās pārvaldes iestādes ir pakļautas valdībai.  Savukārt attiecībā uz pastarpinātās valsts pārvaldes (pašvaldību) iestādēm prioritāra ir šo institūciju autonomija. Valsts pārvaldes iekārtas likuma 8.panta pirmajā un otrajā daļā noteikts, ka atvasinātu publisku personu institucionālās padotības formu un saturu nosaka likums, ar kuru vai uz kura pamata attiecīgā atvasinātā publiskā persona izveidota. Ja likumā nav noteikts citādi, attiecīgā atvasinātā publiskā persona atrodas Ministru kabineta pārraudzībā. Atvasinātu publisku personu funkcionālās padotības formu un saturu nosaka normatīvie akti, saskaņā ar kuriem attiecīgās valsts pārvaldes funkcijas vai uzdevumi tiek veikti. Tādējādi pārraudzības, t.i., tiesiskuma kontroles ietvaros, pārraudzības ietvaros valstij ir jānodrošina, ka pastarpinātā pārvalde tās autonomajā kompetencē nodotos uzdevumus veic tiesiski. Valsts pārvaldes iekārtas likuma 8.panta ceturtajā daļā noteikts, ka pašvaldība, pildot valsts pārvaldes funkcijas, kas saskaņā ar likumu nodotas tās autonomā kompetencē, atrodas Ministru kabineta pārraudzībā likumā "Par pašvaldībām" noteiktajā kārtībā un apjomā. Ievērojot līdzšinējās negatīvās tendences, nepieciešams nodrošinājums pret pārvaldes iziešanu ārpus Ministru kabineta efektīvas ietekmes.  Jo sevišķi jāņem vērā, ka bāriņtiesu pamatfunkcija ir prioritāri nodrošināt bērnu un aizgādnībā esošu personu tiesību un tiesisko interešu ievērošanu, proti, atbilstoši un savlaicīgi rīkoties gādājot par mazāk aizsargātām personu grupām. Satversmes tiesa ir secinājusi, ka valstij ir pienākums ne tikai pārraudzīt pašvaldības darbības tiesiskumu, bet arī panākt, ka šī darbība ir tiesiska. Tādējādi valsts noteiktā apjomā drīkst "iejaukties" pašvaldības darbā.  Funkcionālās pārraudzības kārtība, kas noteikta likumā, nodrošinās ne tikai pietiekamu aizbildnības un aizgādnības iestāžu darbības uzraudzību, bet arī kvalitatīvu un bērnu interesēm atbilstošu savlaicīgu lēmumu pieņemšanu bērnu personisko un mantisko tiesību un interešu aizsardzības un aizgādnības jomā, jo sevišķi, ņemot vērā, 2019. gadā no Valsts kontroles saņemtos uzdevumus bērnu tiesību aizsardzības sistēmas pilnveidei.  Funkcionālās pārraudzības ietvaros VBTAI tiek noteiktas tiesības nodrošināt tiesiskumu gadījumos, kad ir konstatēts būtisks bērnu tiesību apdraudējums un pastāvot riskiem, kad bērna intereses var būt būtiski aizskartas:lietās par aizgādības tiesību pārtraukšanu; lietās par pārtraukto aizgādības tiesību atjaunošanu; lietās par bērna ārpusģimenes aprūpi.  Likumproektā lietotais termins “būtisks bērnu tiesību un interešu apdraudējums vai aizskārums” tiek saprasts, kā situācija, kad Valsts bērnu tiesību aizsardzības inspecija ir konstatējusi bāriņtiesas pieņemtu prettiesisku lēmumu vai konstatējama bāriņtiesas prettiesiska bezdarbība Valsts pārvaldes iekārtas likuma 7.panta piektās daļas izpratnē. Tādējādi šajā gadījumā Valsts bērnu tiesību aizsardzības inspekcija īsteno funkcionālo pārraudzību pār bāriņtiesām Bāriņtiesu likuma 5.panta (11) daļā noteiktajās lietu kategorijās. Saskaņā ar Valsts pārvaldes iekārtas likuma 7.panta piekto daļu pārraudzība nozīmē augstākas iestādes vai amatpersonas tiesības pārbaudīt zemākas iestādes vai amatpersonas lēmuma tiesiskumu un atcelt prettiesisku lēmumu, kā arī prettiesiskas bezdarbības gadījumā dot rīkojumu pieņemt lēmumu.  Satversmes tiesa[[15]](#footnote-16) ir atzinusi, ka atbilstoši ANO Bērnu tiesību konvencijas 19. panta pirmajai daļai valstij ir pienākums aizsargāt ikvienu bērnu no vardarbības [..]. Vienlaikus valstij, cik vien tas iespējams, jānodrošina, ka bērns uzaug ģimeniskā vidē[[16]](#footnote-17). Turklāt, lai būtu nodrošināta bērna vislabāko interešu ievērošana, šai ģimenei atbilstoši Satversmes 110. pantam ir nepieciešama valsts juridiska, ekonomiska un sociāla aizsardzība. Gan bērna tiesības uz aizsardzību no vardarbības, gan bērna uzaugšana ģimeniskā vidē ir tādi bērna tiesību aizsardzības apsvērumi, kas ir vienlīdz prioritāri un abi atbilst bērna vislabākajām interesēm[[17]](#footnote-18).Gadījumos, kad starp šiem apsvērumiem pastāv kolīzija, tos nepieciešams savstarpēji līdzsvarot, lai atrastu bērna vislabākajām interesēm atbilstošu situācijas risinājumu[[18]](#footnote-19). Atbilstoši Latvijas tiesību sistēmai, iestāde, kas veic apsvērumus par bērna labāko interešu ievērošanu, ir bāriņtiesa.  Ņemot vērā Valsts kontroles ziņojumā konstatēto, nepieciešams būtiski uzlabot šo pašvaldību izveidoto institūciju darbības uzraudzību, it sevišķi par to darbību, kā arī pieņemtajiem lēmumiem, kad tiek konstatēts būtisks bērna tiesību apdraudējums.  Eiropas vietējo pašvaldību hartas 8.panta pirmā daļa ļauj centrālajai varai veikt administratīvo pārraudzību pār vietējās pašvaldības darbību tikai saskaņā ar tādām procedūrām un tādos gadījumos, kas noteikti konstitūcijā vai likumā. Turklāt no tiesiskas valsts principa pašvaldībai izriet pienākums savā darbībā ievērot padotību likumam un tiesībām, bet valstij – pienākums pārraudzīt, kā pašvaldība savā darbībā šo padotību ievēro, un, ja nepieciešams, panākt, lai tā tiktu ievērota (skatīt Satversmes tiesas 2018.gada 29.jūnija sprieduma lietā Nr.2017-32-05 14.punktu).  Eiropas vietējo pašvaldību hartas 8. panta trešā daļa noteic, ka administratīvā pārraudzība pār vietējām varām tiek realizēta tādā veidā, lai nodrošinātu, ka kontrolējošās varas iejaukšanās ir proporcionāla to interešu svarīgumam, kuras ir paredzēts aizsargāt. Bērnu tiesību un tiesisko interešu aizsardzības prioritāte ir noteikta gan starptautiskajos, gan nacionālajos tiesību aktos, tādējādi piedāvātais pārraudzības modelis ir uzskatāms par samērīgu.  Satversmes 58. pants noteic, ka valsts pārvaldes iestādes ir padotas Ministru kabinetam. Atbilstoši šai normai Ministru kabineta kompetencē ir nodotas visas tās izpildvaras darbības, kuras nav nodotas citām konstitucionālajām institūcijām. Vietējā pārvalde nav nodota citām konstitucionālajām institūcijām un nav īpaši atbrīvota no padotības Ministru kabinetam. Līdzās tiešās pārvaldes iestādēm arī pastarpinātās pārvaldes iestādes – pašvaldības un to izveidotās iestādes – organizatoriski ietilpst vienotajā valsts pārvaldes sistēmā.  Lai no Ministru kabineta varētu prasīt politisku atbildību par visas tam nodotās kompetences īstenošanu izpildvaras jomā, ir nepieciešama valsts pārvaldes padotība Ministru kabinetam, proti, Ministru kabineta rīcībā jābūt tādiem tiesiskiem mehānismiem, kas nodrošinātu pienācīgu valsts pārvaldes iestāžu darbību.  Lai tiktu nodrošināta vienota valsts pārvaldes organizācija, nepieciešams noteikt ikvienas valsts pārvaldes iestādes padotību. Pašvaldības padotību noteic pašvaldības princips, kas atklājas likuma “Par pašvaldībām” 5. panta pirmajā un trešajā daļā. Taču likums “Par pašvaldībām” nav vienīgais likums, kurā var tikt regulēti ar pašvaldības darbu saistīti jautājumi.  Pašvaldības, pildot valsts uzdotās (deleģētās) funkcijas, atrodas Ministru kabineta padotībā, bet, pildot autonomās funkcijas, – Ministru kabineta pārraudzībā (skatīt Satversmes tiesas 2018.gada 29.jūnija sprieduma lietā Nr.2017-32-05 12.-14.punktu).  Ievērojot minēto, funkcionālā pārraudzība nosakāma attiecībā uz lēmumiem par aizgādības tiesību pārtraukšanu un pārtraukto aizgādības tiesību atjaunošanu, kā arī par bez vecāku gādības palikušu bērnu ārpusģimenes aprūpi.  Tādējādi Bāriņtiesu likumā, kā arī Ministru kabineta 2005.gada 29.novembra noteikumos Nr.898 „Valsts bērnu tiesību aizsardzības inspekcijas nolikums” un, ja nepieciešams, citos tiesību aktos, kas nosaka bāriņtiesas kompetenci un darbības kārtību, iekļaujamas tiesību normas, kas iepriekš uzskaitīto lietu kategorijās bāriņtiesai uzliek pienākumu aktīvi rīkoties pēc VBTAI iniciatīvas, ja tā konstatē konstatē būtisku bērnu tiesību un interešu apdraudējumu vai aizskārumu, proti, veikt lietas atkārtotu izvērtēšanu un attiecīgajā lietā pieņemt citu lēmumu, vai veikt konkrētas darbības, lai pārtrauktu bāriņtiesas bezdarbību attiecīgajā lietā.  Šāda pārraudzības kārtība nodrošinās ne tikai pietiekamu aizbildnības un aizgādnības iestāžu darbības uzraudzību, bet arī kvalitatīvu un bērnu interesēm atbilstošu savlaicīgu lēmumu pieņemšanu bērnu personisko un mantisko tiesību un interešu aizsardzības un aizgādnības jomā lietās, kurās ir acīmredzami riski bērna tiesību atbilstošai nodrošināšanai. Savukārt tiesiskuma kontrole pār bāriņtiesu administratīvajiem aktiem un faktisko rīcību saglabājama pašreizējā regulējuma ietvaros, t.i., pārsūdzot bāriņtiesas izdotus administratīvos aktus administratīvajā rajona tiesā.  Ar šiem grozījumiem netiek mainīta kārtība, kādā privātpersona var pārsūdzēt bāriņtiesas lēmumu. Privātpersona tāpat kā līdz šim bāriņtiesas lēmumu, t.i., attiecīgo administratīvo aktu, var pārsūdzēt Administratīvajā rajona tiesā, atbilstoši Bāriņtiesu likuma 49.pantā noteiktajam. Savukārt VBTAI uzdevums bāriņtiesai tiek dots atbilstoši Valsts pārvaldes iekārtas likuma 6.pantā noteiktajam valsts pārvaldes vienotības principam (Valsts pārvalde ir organizēta vienotā hierarhiskā sistēmā. Neviena iestāde vai pārvaldes amatpersona nevar atrasties ārpus šīs sistēmas). Tādējādi attiecībā uz VBTAI īstenoto bāriņtiesu funkcionālo pārraudzību attiecināma kārtība, kas konkrēti noteikta Bāriņtiesu likumā tādā apjomā, kā to paredz Bāriņtiesu likuma 49.2 pants. Jānorāda, ka likumprojektā paredzētais Bāriņtiesu likuma 49.2 pants paredz VBTAI tiesības lēmumu pieņemt pēc savas iniciatīvas, pārbaudot konkrētās lietas apstākļus. Tas nozīmē, ka privātpersonai nav subjektīvu tiesību šādos gadījumos Valsts bērnu tiesību aizsardzības inspekcijai lūgt pieņemt lēmumu par bāriņtiesas lēmuma atcelšanu. Ja privātpersona vērstos VBTAI ar iesniegumu par bāriņtiesas lēmumu, vēršot uzmanību uz, iespējams, būtisku bērna tiesību un interešu aizskārumu, kas izdarīts ar bāriņtiesas prettiesisku lēmumu lietās par aizgādības tiesību pārtraukšanu vai atjaunošanu un lietās par ārpusģimenes aprūpi, vai arī ar bāriņtiesas prettiesisku bezdarbību, šāds iesniegums būtu izskatāms Iesniegumu likumā noteiktajā kārtībā un arī attiecīgi VBTAI atbilde būtu pārsūdzama kā atbilde uz iesniegumu saskaņā ar Iesniegumu likuma 10. panta otro daļu.  Vienlaikus funkcionālās pārraudzības ietvaros VBTAI, pārbaudot bāriņtiesas lietu, var konstatēt būtisku bērna tiesību aizskārumu. Izvērtējot bāriņtiesas lietu, izsverot bērna intereses iepretī bērna faktiskajai situācijai un konstatējot būtiskus bērna tiesību aizskārumu, VBTAI funkcionālās pārraudzības ietvaros pēc savas iniciatīvas dos bāriņtiesai uzdevumu atcelt tās prettiesisku lēmumu, izvērtēt no jauna visus lietas būtiskos faktiskos apstākļus, lietas kontekstā izanalizējot arī VBTAI izdarītos apsvērumus, un pieņemt jaunu lēmumu lietā. Tādējādi ar šiem grozījumiem netiek mainīts ceļš, kā persona risina domstarpības ar bāriņtiesu.  VBTAI vērtējums tiek veikts no bērna labāko interešu viedokļa, nodrošinot bērna tiesību aizsardzību un labāko interešu ievērošanu, nevis bērna likumiskā pārstāvja tiesību nodrošināšanas aspekta. Ministru kabineta 2005.gada 29.novembra noteikumu Nr. 898 „Valsts bērnu tiesību aizsardzības inspekcijas nolikums” 2.2.apakšpunktā noteikta VBTAI funkcija īstenot bāriņtiesu darba uzraudzību un metodisko palīdzību (izņemot uzdevumus, kas noteikti Bāriņtiesu likuma VII un VIII nodaļā). Bāriņtiesu likuma 5.panta pirmajā daļā noteikts, ka Valsts bērnu tiesību aizsardzības inspekcija uzrauga bāriņtiesu darbību bērna un aizgādnībā esošās personas tiesību un interešu aizsardzībā un sniedz tām metodisko palīdzību. Tādējādi ar grozījumiem Bāriņtiesu likumā tiek konkretizēts uzraudzības funkcijas īstenošanas veids un apjoms. VBTAI paredzēta bāriņtiesu funkcionālās pārraudzības ietvaros noteikta kārtība un rīcības apjoms, ar kuru būtiska bērnu tiesību pārkāpuma gadījumā tā var iejaukties bāriņtiesas darbībā vai prettiesiskā bezdarbībā. VBTAI uzmanības centrā ir bērns un bērna interešu nodrošināšana. Ja iepriekš VBTAI, veicot bāriņtiesu pārbaudes, sniedza bāriņtiesām rekomendācijās, kurām nebija saistošs raksturs, tad ar šiem grozījumiem VBTAI būs tiesīga uzdot bāriņtiesai veikt darbības konkrētajā lietā. Vienlaikus jāatzīmē, ka funkcionālās pārraudzības ietvaros VBTAI bāriņtiesas vietā lēmumu nepieņems.  Atbilstoši Administratīvā procesa likuma 67.panta otrās daļas 9.punktā noteiktajam rakstveidā izdots administratīvais akts satur norādi, kur un kādā termiņā šo administratīvo aktu var apstrīdēt vai pārsūdzēt. Bāriņtiesas lēmumu pārsūdzēšanas kārtība noteikta Bāriņtiesu likuma 49.pantā, Ņemot vērā jaunās pārraudzības kārtības stāšanos spēkā, lai novērstu situāciju, ka privātpersona ir kļūdījusies ar institūciju vai institūcijas kompetenci, kurā pārsūdzams bāriņtiesas lēmums, ja privātpersonas sūdzība par bāriņtiesu saņemta VBTAI, tad inspekcija var informēt privātpersonu par tās tiesībām uz tiesas kontroli (tiesībām pārsūdzēt bāriņtiesas lēmumu noteiktā termiņā Administratīvajā rajona tiesā), un ka sūdzības par bāriņtiesu iesniegšana inspekcijā neaptur minētā termiņa, kādā privātpersonai ir tiesības pārsūdzēt bāriņtiesas lēmumu tiesā, tecējumu, kā arī par to, ko nozīmē bāriņtiesu funkcionālā pārraudzība un tās tvērumu.  Situācijas, kad VBTAI dotais uzdevums bāriņtiesai netiek pildīts, jautājums nonāk Vides aizsardzības un reģionālās attīstības ministrijas kompetencē, kā tas ir paredzēts Pašvaldību likumprojekta 69.panta otrajā daļā (izsludināts Valsts sekretāru sanāksmē 2020.gada 22.oktobrī, protokols nr.42, 24.paragrāfs, VSS-912). Saskaņā ar minēto pantu valsts pārvaldes iestādēm un amatpersonām, kuras likumos paredzētajos gadījumos un noteiktajā kārtībā pārrauga pašvaldības darbības likumību, tajā skaitā sociālās drošības un bērnu tiesību aizsardzības jautājumos, un konstatē, ka pašvaldības institūcijas vai amatpersonas nepilda vai pārkāpj ārējos normatīvos aktus, vai nepilda tiesas spriedumus, ir pienākums nekavējoties par to ziņot Vides aizsardzības un reģionālās attīstības ministrijai.  Valsts pārvaldes iekārtas likuma 6.pantā noteikts valsts pārvaldes vienotības princips. Proti, valsts pārvalde ir organizēta vienotā hierarhiskā sistēmā. Neviena iestāde vai pārvaldes amatpersona nevar atrasties ārpus šīs sistēmas. Minētā likuma 10.panta ceturtajā daļā noteikts, ka valsts pārvaldei, atsevišķai iestādei vai amatpersonai, īstenojot valsts pārvaldes funkcijas, nav savu interešu. Tādējādi, bāriņtiesu funkcionālās pārraudzības ietvaros ikviena no iesaistītajām iestādēm – gan VBTAI, gan bāriņtiesa, rīkojas bērna labāko interešu vadīta.  Ņemot vērā to, ka VBTAI bāriņtiesai dotie uzdevumi funkcionālās pārraudzības ietvaros nav galīgs jautājuma noregulējums, nav paredzēta VBTAI dotā uzdevuma apstrīdēšana. Bāriņtiesa savu viedokli par VBTAI uzdevumu paudīs vai nu lēmumā, vai veicot inspekcijas dotos uzdevumus, vai arī informējot inspekciju par tās dotā uzdevuma izpildi, ja uzdevuma izpilde neparedzēs lēmuma pieņemšanu.  Ievērojot minēto, nošķirama VBTAI īstenotā bāriņtiesu funkcionālā pārraudzība to uzraudzības ietvaros no privātpersonas tiesībām lūgt tiesu izvērtēt bāriņtiesas pieņemta administratīvā akta tiesiskumu. Funkcionālās pārraudzības ietvaros VBTAI neaptur savu darbību konkrētās lietas izskatīšanā, arī tad, ja tai ir zināms, ka privātpersona ir iesniegusi attiecīgu prasību tiesā VBTAI un bāriņtiesas sadarbības rezultātā, kad, izvērtējot lietu un konstatējot nepieciešamību dot konkrētu uzdevumu bāriņtiesai, bāriņtiesa atkārtoti izvērtē pašas pieņemtu lēmumu, process bērna labāko interešu nodrošināšanai un aizgādnībā esošas personas tiesību nodrošināšanai var tikt realizēts ātrāk, panākot iespējami labāko rezultātu mazāk aizsargāto personu tiesību nodrošināšanā, negaidot tiesas nolēmumu.  49.panta otrās daļas papildināta ar “tajā skaitā 5.panta (11) daļā minētajās lietās”, jo ir svarīgi nodrošināt skaidrību normas piemērotājam par to, kādas lietas virzāmas izskatīšanai tiesā un kādi ir tie gadījumi, kad jautājumu izskata VBTAI.  Lai novērstu paralēlos procesus bāriņtiesas lietās esamību tiesā, likuma 49.pants tiek papildināts ar ceturto , kas paredz, ka, ja bāriņtiesas lēmums šā likuma 5.panta 1.1 daļā minētajās lietās ir pārsūdzēts tiesā, lieta tiek izskatīta apelācijas instances tiesā un bāriņtiesa ir pieņēmusi jaunu lēmumu par to pašu tiesisko strīdu attiecībā uz to pašu bērnu un arī šis lēmums ir pārsūdzēts tiesā, pirmās instances tiesas tiesnesis lemj par pieteikuma pieņemšanu un lietas ierosināšanas gadījumā nosūta to izskatīšanai apelācijas instances tiesai. Apelācijas instances tiesa lietu izskata kā pirmās instances tiesa.  Ja bāriņtiesas lēmums ir pārsūdzēts tiesā, lieta tiek izskatīta pirmās instances tiesā, bāriņtiesa pieņem jaunu lēmumu, kas arī tiek pārsūdzēts tiesā, tad abas lietas ir izskatīšanā Administratīvajā rajona tiesā un piemērojama būtu Administratīvā procesa likuma 193.panta otrā daļa. Proti, ja tiesas tiesvedībā ir vairākas vienveidīgas lietas, kurās piedalās vieni un tie paši administratīvā procesa dalībnieki, vai arī lietas viena pieteicēja pieteikumos pret vairākiem atbildētājiem vai vairāku pieteicēju pieteikumos pret vienu un to pašu atbildētāju, tiesnesis var apvienot šīs lietas vienā tiesvedībā, ja šāda apvienošana sekmē administratīvo lietu ātrāku un pareizāku izskatīšanu.  Administratīvā procesa likums neparedz obligātu šādu lietu apvienošanu. Bet paredzams, ka procesuālās ekonomijas nolūkā tiesa atbilstoši izmantos tai paredzētās tiesības un apvienos šādas lietas. Tādēļ šādam gadījumam speciāls tiesiakais regulējums Bāriņtiesu likumā papildus nav jāparedz.  Taču tiesiskais regulējums 49.panta cetrtajā ir paredzēts tiem gadījumiem, kad par pirmo bāriņtiesas lēmumu jau ir pirmās instances tiesas spriedums un lieta atrodas apgabaltiesā. vai Augstākajā tiesā.. Parastā kārtībā par otro bāriņtiesas lēmumu rajona tiesa rosinātu lietu un skatītu vispārējā kārtībā. Procesuālās ekonomijas nolūkos un lai pēc iespējas veicinātu bērna interešu ievērošanu, tiek paredzēts, ka rajona tiesa lemj par lietas ierosināšanu un nodod lietu izskatīšanai pēc būtības apgabaltiesai, kurā jau atrodas pirmā lieta. Savukārt, ja pirmā lieta jau ir Senātā, tad kārtība ir šobrīd spēkā esošā, tur nekas nemainās.  Regulējums par tiesvedības izbeigšanu (par pirmo pieteikumu) likuma 49.pantā netiek ietverts, jo tas noteikts Adminisrtatīvā procesa likuma 282.panta 7.punktā, atbilstoši kuram tiesa izbeidz tiesvedību lietā, ja tiesiskais strīds, kas bija par pamatu pieteikuma iesniegšanai tiesā, izbeidzies, piemēram, noslēdzot administratīvo līgumu, iestādei atceļot pārsūdzēto administratīvo aktu vai atzīstot pārsūdzēto administratīvo aktu par prettiesisku, spēkā neesošu vai spēku zaudējušu.  Institucionālās pārraudzības ietvaros VBTAI tiek noteiktas tiesības organizēt Kvalifikācijas komisijas izveidi, kas rūpējas par bāriņtiesu darbinieku kvalifikācijas un tālākizglītības jautājumiem, kā arī darbojas sertifikācijas jautājumos. Tādējādi Bāriņtiesu likumā ir ietverts deleģējums Ministru kabinetam izstrādāt Kvalifikācijas komisijas izveidi un darbības kartību. Kvalifikācijas komisija veic bāriņtiesas priekšsēdētāja, bāriņtiesas priekšsēdētāja vietnieka, bāriņtiesas locekļa profesionālās darbības novērtēšanu – sertifikāciju; izstrādā bāriņtiesas speciālistu tālākizglītības programmu saturu un šo programmu apguves rezultātu novērtēšanas sistēmu, kā arī izvērtē, vai personas, kura sodīta par tīša noziedzīga nodarījuma izdarīšanu, nodarbināšana pēc sodāmības dzēšanas vai noņemšanas nekaitē bērnu un aizgādnībā esošo personu tiesību un interešu aizsardzībai un sniedz atļauju personai strādāt par bāriņtiesas priekšsēdētāju, bāriņtiesas priekšsēdētāja vietnieku vai bāriņtiesas locekli.  Sertifikācijas modeļa izstrāde tiek plānota, piesaistot Eiropas Socialā Fonda finansējumu nākošajam plānošanas periodam (2021.-2027.gadam). Šāda modeļa izstrāde ir ilglaicīgs process, jo ir nepieciešams veikt Latvijas un starptautiski pielietotās prakses izpēti un analīzi, sistēmas modeļa projekta izstrādi – sertifikācijas prasības (kritēriji sertifikāta iegūšanai), papildprasības, iespējamie riski, kas varētu būt raksturīgi bāriņtiesas profesijā (uzskaitot kritērijus un apsvērumus kompetences izvērtējuma nepieciešamībai) –, veikt esošās VBTAI informācijas sistēmu pielāgošanas izvērtējumu (izmaksu aprēķins informācijas sistēmu pielāgošanai un ikgadējai uzturēšanai), veikt e-kursu un e-mācību izstrādi (ikgadēja pašpārbaudes testa ieviešana), veikt obligāto, ieteicamo un izvēles kursu apjoma noteikšanu 3 līmeņos (A, B un C), veikt modeļa nostiprināšanu normatīvajos aktos, kā arī veikt sistēmas izvērtējumu, lai savlaikus nodrošinātu sistēmas funkcionalitātes pilnveidi.  Kvalifikācijas komisija ir koleģiāla institūcija, kuras darbību organizē VBTAI un tās sastāvā līdz ar Labklājības ministrijas, Tieslietu ministrijas un VBTAI pārstāvjiem darbosies Latvijas Bāriņtiesu darbinieku asociācijas locekļi. Komisija tādējādi var kļūt par bāriņtiesu amatpersonu pašpārvaldes stiprinātāju, vienlaikus nodrošinot bāriņtiesu amatpersonu darbības kvalitātes pilnveidošanu.   1. **Grozījums, kas precizē konkrētu bāriņtiesas lēmumu (lēmumi, kas pieņemti saskaņā ar šā likuma 22.panta ceturto daļu, 29.panta ceturto daļu, 50., 51. un 52.pantu, kā arī lēmumi, ar kuriem tiek izšķirtas aizgādnībā esošas personas un aizgādņa domstarpības) statusu – apstrīdēšanas un pāsūdzēsānas iespējas (Bāriņtiesu likuma 49.panta trešā daļa).**   Grozījums 49.panta trešajā daļā, saskaņā ar kuru tiek papildināt 49.panta trešā daļa aiz vārda “tiesā” ar vārdiem “  vai apstrīdami augstākā iestādē”, nav attiecināms uz šā likuma 5.panta 1.1daļā minētajiem bāriņtiesas lēmumiem un faktisko rīcību. Ar vārdiem “augstākā iestāde” tiek saprasta Valsts bērnu tiesību aizsardzības inspekcija. Grozījums nepieciešams, lai ieinteresētajām personām nepārprotami paskaidrotu, ka 49.panta trešajā daļā norādītie lēmumi, it sevišķi šā likuma 50.pantā noteiktie lēmumi, kas bāriņtiesā tiek pieņemti pēc tiesas pieprasījuma, kad tiesa likumā paredzētajos gadījumos pieaicina piedalīties procesā bāriņtiesas, lai tās savas kompetences ietvaros dotu atzinumu lietā un aizstāvētu bērnu un aizgādnībā esošo personu tiesības un likumu aizsargātās intereses, nav apstrīdami Valsts bērnu tiesību aizsardzības inspekcijā. Jāņem vērā, ka bāriņtiesas atzinumu tiesa novērtē kā vienu no pierādījumiem lietā un nepievienošanos atzinumam motivē lietā pieņemtajā lēmumā. Savukārt ieinteresētā persona attiecībā uz lietu, kurā bāriņtiesa sniegusi atzinumu, var izmantot visas no procesuālajām tiesību normām izrietošās tiesības un pienākumus, lai iesniegtu savus pierādījumus, piedalītos pierādījumu pārbaudīšanā, izteiktu savus argumentus un apsvērumus vai celtu iebildumus pret citu lietas dalībnieku lūgumiem, argumentiem un apsvērumiem. Līdz ar to Valsts bērnu tiesību aizsardzības inspekcijai nav kompetences minēto atzinumu, t.i., pierādījumu civillietā, novērtēšanā.   1. **Grozījumi, kas paredz bāriņtiesas priekšsēdētāja tiesības pieņemt darbā atbilstoši darba apjomam bāriņtiesas priekšsēdētāja palīgu, bāriņtiesas locekļa palīgu bāriņtiesas darba nodrošināšanai, kā arī paredz noteikt bāriņtiesu priekšsēdētāja palīga un bāriņtiesu locekļa palīga pienākumus un tiesības un izvirzāmās prasības, (Bāriņtiesu likuma 8.panta otrā daļa, III nodaļas nosaukums, 15.1, 16.1 pants):**   Likumproekts paredz, ka bāriņtiesa priekšsēdētājs atbilstoši darba apjomam ir tiesīga pieņemt darbā bāriņtiesas priekšsēdētāja palīgu, bāriņtiesas locekļa palīgu un citus darbiniekus bāriņtiesas darba nodrošināšanai. Iepriekš šajā normā netika pieminēti bāriņtiesas priekšsēdētāja palīgi un bāriņtiesas locekļa palīgi. Šāda atsauce nepieciešama, jo likuma plānots izvērsti definēt bāriņtiesas priekšsēdētāja palīgam un bāriņtiesas locekļa palīgam izvirzāmās prasīvas un pienākumus un tiesības.  Ministru kabineta 2010. gada 30. novembra noteikumi Nr.1075 “Valsts un pašvaldību institūciju amatu katalogs” (turpmāk tekstā – Noteikumi Nr. 1075) nosaka vienotu amatu klasifikācijas sistēmu un amatu klasificēšanas kārtību valsts un pašvaldību institūcijās. Amatu katalogā ir sniegts amatu saimju un apakšsaimju apraksts, līmeņu raksturojums, kā arī attiecīgajiem amatiem atbilstošo pamatpienākumu apraksts. Atbilstoši Noteikumu Nr.1075 1.pielikuma “Valsts un pašvaldību institūciju amatu katalogs” 45.amatu saimei “Bāriņtiesas”, minētajā amatu saeimā ietipst amati, kuru pildītāji nodrošina bāriņtiesas funkciju. Kopumā ir trīs līmeņi. I.līmenī norādīts bāriņtiesas locekļa vai bāriņtiesas priekšsēdētāja palīga amata paraugapraksts. Atbilstoši attiecīgajam paraugaprakstam bāriņtiesas locekļa palīgs sagatavo dokumentu projektus un administratīvo lietu izskatīšanai bāriņtiesas sēdē, sagatavo uzaicinājumus personām ierasties uz bāriņtiesu, noformē lēmumu projektus, sagatavo lietas nodošanai arhīvā, veic dzīves apstākļu pārbaudes un ģimeņu riska novērtējumu, sadarbojas ar citām bāriņtiesām, ilgstošās sociālās aprūpes un sociālās rehabilitācijas institūcijām, veselības aprūpes un izglītības iestādēm, sociālajiem dienestiem un policijas iestādēm. Līdz šim Bāriņtiesu likumā nav noteikta ne bāriņtiesas priekšsēdētāja palīgam, ne bāriņtiesas locekļa palīgam izvirzāmās prasības, tajā skaitā nepieciešamā izglītība, kompetence un darba pienākumi. Minētais rada situāciju, ka bāriņtiesu priekšsēdētāju palīgu un bāriņtiesu locekļa palīgu loma dažādās bāriņtiesās tiek interpretēta atšķirīgi.    15.1 panta 2.punktā ir noteikts, ka par bāriņtiesas priekšsēdētāja palīgu un bāriņtiesas locekļa palīgu var būt persona kurai ir vismaz pirmā līmeņa profesionālā augstākā izglītība pedagoģijas, medicīnas vai tiesību zinātnē. Vienlaikus arī persona var kvalifiicēties bāriņtiesas priekšsēdētāja un bariņtiesas loceļa palīga amatam, ja tai ir iegūta tāda veida izglītība, kāda tiek prasīta bāriņtiesas priekšsēdētāja un bāriņtiesas priekšsēdētāja vietnieka un bāriņtiesas locekļa amata kandidātiem.  Saskaņā ar šo tiesību normu paredzēts, ka pretendēt uz bāriņtiesas priekšsēdētāja palīga un bāriņtiesas loceļa palīga amatu var gan persona, kurai ir vismaz pirmā līmeņa profesionālā augstākā izglītība pedagoģijas, medicīnas vai tiesību zinātnē, gan arī persona, kurai ir tāda veida izglītība, kura minēta Bāriņties likuma 10.panta pirmās daļas 3.punktā vai otrās daļas 3.punktā (akadēmiskais bakalaura grāds vai profesionālais bakalaura grāds un 5.līmeņa profesionālā kvalifikācija vai cita Latvijas izglītības klasifikācijā noteiktajam Eiropas kvalifikācijas ietvarstruktūras 6.līmenim atbilstoša kvalifikācija pedagoģijā, psiholoģijā, medicīnā, sociālajā darbā vai tiesību zinātnē, izglītības vadības vai sabiedrības vadībā; akadēmiskais maģistra grāds vai profesionālais maģistra grāds, vai profesionālais maģistra grāds un 5.līmeņa profesionālā kvalifikācija vai cita Latvijas izglītības klasifikācijā noteiktajam Eiropas kvalifikācijas ietvarstruktūras 7.līmenim atbilstošu kvalifikācija pedagoģijā, psiholoģijā, medicīnā, sociālajā darbā vai tiesību zinātnē, izglītības vadības vai sabiedrības vadībā).   1. **likumprojekta 48.panta ceturtā daļa un 48.1 pants paredz noteikt pasākumus, kas pastprina un konkrtizē bāriņtiesas iespējas ndoršnāt kārtību bāriņtiesas sēdes laikā.**   Minētais tiesiskais regulējums paredzot, ka personai, kura traucē kārtību lietas izskatīšanas laikā, bāriņtiesa izsaka brīdinājumu. Savukārt, ja persona atkārtoti traucē kārtību, to izraida no sēžu zāles. Par personai izteikto brīdinājumu un par izraidīšanu no sēžu zāles bāriņtiesa izdara atzīmi bāriņtiesas sēdes protokolā. Vienlaikus minētie grozījumi paredz, ka par klaju necieņu pret bāriņtiesu bāriņtiesa var uzlikt lietas dalībniekam naudas sodu līdz 500 *euro*.  Vienaikus atzīnējams, ka Bāriņtiesu likumā paredzētais regulējums par iespēju sodīt personu nav administratīvais naudas sods Administratīvās atbildības likuma izpratnē, bet gan procesuāla sankcija konkrētajā procesā par sliktu uzvedību procesa laikā. Tādējādi uz šo normu nav atteicināms Administratīvās atbildības likumā ietvertais tiesiskais regulējums.  Šādu grozījumu paredzēšana ir saistītā ar Latvijas Pašvaldību savienības sniegto 2020.gada 18.decembra atzinumu, kurā rosināts apsvērt kopumā jautājumu par bāriņtiesu darbinieku kā amatpersonu aizsardzību, pildot darba pienākumus (kā piemēri citās nozarēs - likuma "Par policiju" 22.pants, likuma "Par tiesu varu" 12.pants).   1. **likumprojekta 19.pants paredz veikt grozījumus pārejas noteikumos (papildināt Bāriņtiesu likuma pārejas noteikumi ar 22., 23., 24., 25., 26., 27., 28., 29., 30., 31., 32. , 33. un 34.punktu**)   paredzot, ka tie grozījumi likumā, kas saistīti ar Administratīvo teritoriju un apdzīvoto vietu likumā lietoto terminoloģiju, kā arī jauno administratīvi teritoriālo iedalījumu un ar to saistīto bāriņtiesu darba pārorganizēšanu, stāsies spēkā 2021.gada 1.jūlijā. Vienlaikus grozījumi paredz pārejas posmu, kas nepieciešams jaunu bāriņtiesu izveidošanai, - līdz 2021.gada 1.oktobrim.  Savukārt pārējo grozījumu spēkā stāšanās termiņi ir saistīti ar istenoto bērnu tiesību aizsardzības sistēmas pilnveidi. Daļa no šiem grozījumiem (darba tiesisko attiecību regulējums, bāriņtiesu funkcionālā pārraudzība) stāsies spēkā administratīvi teritoriālās reformas ietvaros ar atsevišķiem izņēmumiem, kuri stāsies spēkā:  2022.gada 1.janvārī (funkcionālā pārraudzība bāriņtiesas lietās par aizgādības tiesību pārtraukšanu un par pārtraukto aizgādības tiesību atjaunošanu);  *2023.gada 1.janvārī* (bāriņtiesu ziņošanas pienākums VBTAI par atkārtotu aizgādības tiesību pārtraušanu tam pašam vecākam par to pašu bērnu, kas potencāli liecina par bāriņtiesas darbības nepilnībām vai, iespējams, sociālā dienesta nodrošināto atbalstu, citu pušu pietiekamu iesaisti; šādām situācijām nepieciešama īpaši pastiprināta uzraudzība, izvērtējot apstākļus, kāpēc atkārtoti bijis nepieciešams lemt par aizgādības tiesību pārtraukšanu konkrētajā gadījumā);  2023.gada 1.janvārī (funcionālā pāraudzība bāriņtiesas lietās par ārpusģimenes aprūpi);  2024.gada 1.oktobrī (izglītības prasības un speciālo zināšanu apgūšanas pienākumu bāriņtiesas priekšsēdētāja palīgam un bāriņtiesas locekļa palīgam);  2025.gada 1.janvārī (grozījumu, kas saistīti ar bērnu tiesību aizardzības sistēmas pilnveidi (institcionālā pārraudzība – Kvalifikācijas komisijas institūts un bāriņtiesas amatpersonu sertifikācija).   |  | | --- | | Ja līdz 2021.gada 30.jūnijam ievēlētās bāriņtiesas amatpersonas pilnvaru termiņš ir ilgāks par 2021.gada 1.jūliju, tad amatpersonai ir tiesības lūgt darba devēju, neizsludinot amatu konkursu, noslēgt ar amatpersonu darba līgumu uz atlikušo pilnvaru laiku. Piemēram, ja amatpersona bija 2019.gada 20.oktobrī ievēlēta uz 5 gadiem, tad amatpersonai ir tiesības prasīt darba devējam noslēgt darba līgumu bez amata konkursa sludināšanas ar termiņu 2024.gada 19.oktobris.  Personai, kurai pilnvaru termiņš sācies, piemēram, 2019.gada 20.oktobrī un turpināsies līdz 2024.gada 19.oktorbim, ir saistošas profesionālās kvalifikācijas prasības, kas stāsies spēkā 2021.gada 1.jūlijā. Amatpersonām ticis dots pietiekami ilgs pārejas periods, kura laikā tām amatpersonām, kuru profesionālā kvalifikācija nebija atbilstoša jaunajām profesionālās kvalifikācijas prasībām, bija iespējams nepieciešamo profesionālo kvalifikācijas iegūt.  Attiecībā uz tām amatpersonām, kam pilnvaru termiņš beidzas neilgi (piemēram, šogad un 2021.gada pirmajos mēnešos) pirms 2021.gada 1.jūlija, informējam, ka pārejas noteikumu 25.punkts paredz, ka, ja Administratīvo teritoriju un apdzīvoto vietu likumā noteiktā administratīvo teritoriju apvienošana neskar pašvaldību, tās izveidotās bāriņtiesas priekšsēdētājam, bāriņtiesas priekšsēdētāja vietniekam vai bāriņtiesas loceklim, kurš ievēlēts bāriņtiesas sastāvā līdz 2021.gada 30.jūnijam, ir tiesības noslēdzot darba līgumu uz noteiktu laiku, turpināt amata pienākumu pildīšanu līdz ievēlēšanas termiņa beigām. Ja šai bāriņtiesas amatpersonai ievēlēšanas termiņa beigas ir pienākušas līdz 2021.gada 30.jūnijam, tad amatpersonai neveidojas pilnvaru termiņa “atlikums” jeb pilnvaru termiņa neizmantotā daļa, kuru varētu izmantot pēc 2021.gada 1.jūlija. Tādējādi šīm amatpersonām, kurām ievēlēšanas pilnvaru termiņš ir beidzies līdz 2021.gada 30.jūnijam, pat ja neilgi pirms tam (piemēram, 2020.gada 20.oktobrī vai 2021.gada pirmajos mēnešos), ir tiesības pretendēt uz amatu bāriņtiesā amatu konkursa kārtībā kopā ar citiem pretendentiem. |   Ja bāriņtiesas jau tikušas apvienotas tādā komplektācijā, kādu paredz Administratīvo teritoriju un apdzīvoto vietu likums (jaunajā pašvaldībā tiks aptvertas visas tās pašas iepriekšējās pašvaldības bez administratīvo teritoriju izmaiņām, kuras līdz reformai izveidojušas vienu apvienoto bāriņtiesu), tad bāriņtiesas priekšsēdētājam, bāriņtiesas priekšsēdētāja vietniekam vai bāriņtiesas loceklim, kurš ievēlēts bāriņtiesas sastāvā līdz 2021.gada 30.jūnijam, ir tiesības, noslēdzot darba līgumu uz noteiktu laiku, turpināt amata pienākumu pildīšanu līdz ievēlēšanas termiņa beigām (tā būtu pielīdzināma situācija, kāda minēta likumprojekta pārejas noteikumu 25.punkta 2.punktā). Savukārt, ja bāriņtiesas jau tikušas apvienotas, bet ne tādā komplektācijā, kādu paredz Administratīvo teritoriju un apdzīvoto vietu likums (jaunajā pašvaldībā netiks aptvertas visas tās pašas iepriekšējās pašvaldības bez administratīvo teritoriju izmaiņām, kuras līdz reformai izveidojušas vienu apvienoto bāriņtiesu), tad pēc 1. jūlija pašvaldībām jāveido jauna bāriņtiesa (tā būtu pielīdzināma situācija, kāda minēta likumprojekta pārejas noteikumu 25.punkta 1.punktā).  Jautājums par bāriņtiesu darbības nodrošināšanu pēc 2021.gada 1.jūlija skatāms kopsakarā ar Administratīvo teritoriju un apdzīvoto vietu likuma pārejas noteikumu 6.punktu, kas nosaka, ka ar 2021. gada pašvaldību vēlēšanās jaunievēlētās pašvaldības domes pirmo sēdi izbeidzas visu bijušo pašvaldību domju pilnvaras. Novada pašvaldība ir attiecīgajā novadā iekļauto pašvaldību institūciju, finanšu, mantas, tiesību un saistību pārņēmēja. Par pašvaldības iestāžu un pašvaldības kapitālsabiedrību darba nepārtrauktības nodrošināšanu līdz dienai, kad 2021. gada pašvaldību vēlēšanās ievēlētās pašvaldību domes lemj par izpilddirektora iecelšanu amatā, ir atbildīgs tās pašvaldības izpilddirektors, kurā līdz vēlēšanām bija lielākais iedzīvotāju skaits atbilstoši aktuālajiem Iedzīvotāju reģistra datiem 2021. gada 1. janvārī.  Ja Administratīvo teritoriju un apdzīvoto vietu likumā noteiktā administratīvo teritoriju apvienošana skar pašvaldību un tiks izveidota jauna bāriņtiesa, tad līdz jaunas bāriņtiesas izveidošanai, bet ne ilgāk kā līdz 2021.gada 1.oktobrim, darbību turpina administratīvi teritoriālās reformas ietvaros izveidotajā pašvaldībā ietilpstošo bijušo pašvaldību bāriņtiesas atbilstoši to kompetencei un to darbības teritorijai. Līdz jaunās bāriņtiesas izveidošanai amata pienākumus turpina pildīt bijušo pašvaldību bāriņtiesu priekšsēdētāji, bāriņtiesu priekšsēdētāja vietnieki un bāriņtiesu locekļi, noslēdzot darba līgumu, bez pašvaldības rīkota atklāta konkursa. Līdz jaunās bāriņtiesas izveidošanai bāriņtiesām ieteicams saglabāt bijušo pašvadību bāriņtiesu nosaukumus. Tas attiecas arī uz bijušajām vairāku pašvaldību apvienotajām bāriņtiesām. Taču pašvaldībai ir rīcības brīvība veidot savām iestādēm jaunus nosaukumus. Tomēr, ņemot vērā īpašo izņēmuma situāciju saistībā ar administratīvi teritoriālo reformu, tas nebūtu ieteicams.  Pašvaldības tiek mudinātas pēc iespējas ātrāk pabeigt reformu un jauno pašvaldības institūciju izveidi. Līdz ar to bijušo pašvaaldību institūcijas ar saviem nosaukumiem darbosies pēc iespējas īsāku laika periodu.  VARAM ir izstrādājusi Metodiku 2021.gada apvienoto pašvaldību darbības uzsākšanai (pieejama tīmekļa vietnē:  <https://www.varam.gov.lv/lv/metodiskie-materiali-pasvaldibam-atr-ieviesanai>). |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojekts izstrādāts, balstoties uz darba grupas “Par bērnu tiesību aizsardzības sistēmas pilnveides darba grupas izveidi” (labklājības ministres 2019.gada 18.jūlija rīkojums Nr.81) sagatavotajiem priekšlikumiem. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts tiešā veidā attiecas uz bāriņtiesām (saskaņā ar VBTAI sniegtajiem datiem 2020.gada 1.maijā Latvijā darbojās 117 bāriņtiesas). |
| 2. | Tiesiskā regulējuma ietekme uz tautsaimniecību un administratīvo slogu | Saskaņā ar Labklājības ministrijas veikto bāriņtiesu aptauju 2019.gada rudenī, uz kuru atbildēja 98 bāriņtiesas, kopējais slodžu skaits bāriņtiesu sastāviem bija 346,4 slodzes (summēti bāriņtiesas priekšsēdētāji, priekšsēdētāja vietnieki un bāriņtiesu locekļi, kuriem bija nepilnas slodzes un kuri strādāju pilnu slodzi aptaujas veikšanas laikā). Vēl papildus jāpiemin, ka 147 bāriņtiesu locekļiem bija noteikta stundu likme. Kopumā saskaņā ar aptaujas rezultātiem 98 pašvaldībās strādāja 98 bāriņtiesu priekšsēdētāji, 55 bāriņtiesu priekšsēdētāju vietnieki un 402 bāriņtiesu locekļu (uz pilnu vai nepilnu slodzi vai stundu likmi). Tādējādi aptaujātajās bāriņtiesās 2019.gada rudenī strādāja un bāriņtiesu sastāvu darbu nodrošināja 555 bāriņtiesu amatpersonas.  Pēc administratīvi teritoriālās reformas pašvaldību skaits samazināsies no 119 pašvaldībām uz 42. Attiecīgi konstatējas, ka samazināsies arī bāriņtiesu skaits, jo saskaņā ar likumprojektu vienā pašvaldībā var darboties viena bāriņtiesa. Attiecīgi bāriņtiesas priekšsēdētāju skaits samazināsies vairāk kā uz pusi, attiecīgi samazināsies arī pašvaldībām nepieciešamā finansējuma apmērs bāriņtiesu priekšsēdētāju algošanai. Saskaņā ar Bāriņtiesu likuma 7.panta pirmo daļu bāriņtiesas sastāvā ir bāriņtiesas priekšsēdētājs un vismaz trīs bāriņtiesas locekļi. Šobrīd Labklājības ministrijai nav iespējams prognozēt katras pašvaldības lēmumu, cik bāriņtiesas locekļus pašvaldība izlems apstiprināt, jo tā ir katras pašvaldības rīcības brīvība ar nosacījumu, ka tiek nodrošināts minimālais bāriņtiesas locekļu skaits. Šī iemesla dēļ patlaban pašvaldību bāriņtiesu amatu vietu skaits nav precīzi aprēķināms, jo ietekme uz cilvēkresursiem pašvaldību institūcijās būs atkarīga no pašvaldību pieņemtajiem lēmumiem pēc 2021.gada 1.jūlija, kad darbu uzsāks jaunievēlētās pašvaldību domes, jo pašvaldību darba organizācija saskaņā ar normatīvajiem aktiem ir pašvaldību autonomā kompetencē ietilpstošs jautājums.  Taču jau patlaban iespējams indikatīvi norādīt, ka, ja par mērauklu izmanto Bāriņtiesu likuma 7.panta pirmajā daļā noteikto obligāto bāriņtiesas sastāva minumu, tad konstatējams, ka kopējais bāriņtiesā strādājošo amatpersonu skaits saistībā ar administratīvi teritoriālo reformu varēti samazināties. Proti, ka minimālais bāriņtiesas sastāvs ir bāriņtiesas priekšsēdētājs un trīs bāriņtiesas locekļi, tad kopējais bāriņtiesas strādājošo amatpersonu skaits (bāriņtiesas priekšsēdētājs, bāriņtiesas priekšsēdētāja vietnieks un bāriņtiesas locekļi) būs ne mazāk kā 168 personas. Šajā pieņēmumā netiek ņemti vērā katrai pašvaldībai rakstrīgās īpatnības, politiskās prioritātes, darba organizācija.  Pašvaldību izdevumu apmērs patlaban nav precīzi aprēķināms, jo ietekme uz pašvaldību budžetiem būs atkarīga no pašvaldību pieņemtajiem lēmumiem pēc 2021.gada 1.jūlija, kad darbu uzsāks jaunievēlētās pašvaldību domes, jo pašvaldību darba organizācija saskaņā ar normatīvajiem aktiem ir pašvaldību autonomā kompetencē ietilpstošs jautājums.  Pašvaldību atšķirīgās pieejas bāriņtiesas budžeta plānošanā var arī novērot Labklājības ministrijas 2019.gada rudenī veiktajā bāriņtiesu aptaujā (no 119 pašvaldībām atbildēja 98 pašvaldības). Saskaņā ar minētās aptaujas rezultātiem, piemēram, 2019.gada Ventspils pilsētas pašvaldības (bērnu skaits pašvaldībā – 6 544, ierosināto lietu skaits 2018.gadā – 64, pieņemto lēmumu skaits 2018.gadā - 171) izlietotais finansējums bija 211 849 *euro*, savukārt Liepājas pilsētas pašvaldībā (bērnu skaits – 14 828, lietu skaits – 420, pieņemto lēmumu skats 454) izlietotais finansējums bija 237 241 *euro*. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022.gads | | 2023.gads | | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 1 046 659 | 0 | 1 081 305 | 0 | 1 081 305 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 1 046 659 | 0 | 1 081 305 | 0 | 1 081 305 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 1 046 659 | 0 | 1 081 305 | 133 019 | 1 081 305 | 226 163 | 215 766 |
| 2.1. valsts pamatbudžets  apakšprogramma  22.01.00 “Valsts bērnu tiesību aizsardzības inspekcija un bērnu uzticības tālrunis” | 1 046 659 | 0 | 1 081 305 | 133 019 | 1 081 305 | 226 163 | 215 766 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | -133 019 | 0 | - 226 163 | - 215 766 |
| 3.1. valsts pamatbudžets | 0 | 0 | 0 | -133 019 | 0 | - 226 163 | - 215 766 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 133 019 | 0 | 226 163 | 215 766 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | Saistībā ar VBTAI funkcionālās pārraudzības īstenošanu pār bāriņtiesām, atbilstoši Bāriņtiesu likuma 5.panta (1)1 daļai un 49.2 pantam, inspekcijai no 2022.gada 1.janvāra nepieciešamas 5 amata vietas: nodaļas vadītājs un četri galvenie inspektori, ar atlīdzības apmēru gadam 108 000 *euro*, savukārt sākot no 2023.gada 1.janvāra funkcijas nodrošināšai, kopumā nepieciešamas 9 amata vietas (ieskaitot 5 amata vietas, kuras amata pienākumu izpildi funkcijas nodrošināšnai uzsāka 2022.gadā): nodaļas vadītājs un astoņi galvenie inspektori.  Ņemot vērā, ka VBTAI nav nepieciešamo telpu, kurās amata pienākumus veiktu darbinieki, kas atbildīgi pār bāriņtiesu funkcionālās parraudzības īstenošanu, tiek paredzēti izdevumi nepieciešamo telpu nomai, par pamatu ņemot vidējo VAS “Valsts nekustamie īpašumi” telpu nomas cenu ar palīgtelpām 100.3m2 platībā.  Vienlaikus rodas uzturēšanas izdevumi, kuru vidējās izmaksas uz 5 amata vietām gadā ir 12 561 *euro*. Savukārt uzturēšanas izdevumu vidējās izmaksas uz 9 amata vietām gadā ir 22 610 *euro.*  Nepieciešamā darba vietu aprīkojuma, tai skaitā biroja mēbeļu (biroja krēsli, skapji, galdi u.c.) biroja tehnikas (stacionārie telefoni, mobilie telefoni, drukas iekārtas u.c.), datortehnikas (monitori, portatīvie datori+programmatūra u.c.) izmaksas, uzsākot funkcijas izpildi no 2022.gada 1.janvāra 5 amata vietām kopsumā veido 12 458 *euro* apmērā,savukārt, turpinot funkcijas izpildi no 2023.gada 1.janvāra 9 amata vietām kopsummā veido 22 855 *euro* apmērā.  Kopējais nepieciešamais finansējums funkcijas nodrošināšanai ir:  2022.gadā:  133 019 *euro* apmērā, tai skaitā atlīdzība 5 amata vietām 108 000 *euro* apmērā (izdevumi atlīdzībai), vienreizējas izmaksas darba vietu aprīkošanai 5 amata vietām 12 458 *euro* apmērā (izdevumi precēm un pakalpojumiem 7 108 *euro* apmērā un izdevumi pamatkapitāla veidošanai 5 350 *euro* apmērā) un telpu uzturēšanas (telpu noma, telpu uzkopšana, komunālie pakalpojumi) un darba vietu uzturēšanas izdevumi (sakaru pakalpojumi, kancelejas preces, mazvērtīgais inventārs) 12 561 *euro* apmērā (izdevumi precēm un pakalpojumiem);  2023.gadā:  226 163 *euro* apmērā, tai skaitā atlīdzība 9 amata vietām 193 156 *euro* apmērā (izdevumi atlīdzībai), vienreizējas izmaksas darba vietu aprīkošanai 4 amata vietām 10 397 euro apmērā (izdevumi precēm un pakalpojumiem 6 117 *euro* apmērā un izdevumi pamatkapitāla veidošanai 4 280 *euro* apmērā) un telpu uzturēšanas (telpu noma, telpu uzkopšana, komunālie pakalpojumi) un darba vietu uzturēšanas izdevumi (sakaru pakalpojumi, kancelejas preces, mazvērtīgais inventārs) 22 610 *euro* apmērā (izdevumi precēm un pakalpojumiem).  2024.gadā un turpmāk ik gadu:  215 766 *euro* apmērā, tai skaitā atlīdzība 9 amata vietām 193 156 *euro* apmērā (izdevumi atlīdzībai) un telpu uzturēšanas (telpu noma, telpu uzkopšana, komunālie pakalpojumi) un darba vietu uzturēšanas izdevumi (sakaru pakalpojumi, kancelejas preces, mazvērtīgais inventārs) 22 610 *euro* apmērā (izdevumi precēm un pakalpojumiem).  **Finansējums nepieciešams Labklājības ministrijas apakšprogrammā 22.01.00 “Valsts bērnu tiesību aizsardzības inspekcija un bērnu uzticības tālrunis”.**  Detalizēta informācija par 5 amata vietu atlīdzības izmaksām, darba vietu aprīkojuma izmaksām un uzturēšanas izdevumu izmaksām 2022.gadā un 9 amata vietu atlīdzības izmaksām, darba vietu aprīkojuma izmaksām un uzturēšanas izdevumu izmaksām 2023.gadā - anotācijas pielikumā.  Veicot aprēķinus par nepiecešamo amata vietu skaitu ir ņemti vērā vairāki faktori. Norādītās nepieciešamās 5 amata vietas 2022.gadā un 9 amata vietas 2023.gadā un turpmāk plānotas, kā optimālais apjoms, ņemot vērā plānoto bāriņtiesu funkcionālo pārraudzību, 2022.gadā – attiecībā par bāriņtiesu funkcionālās pārraudzības īstenošanu bāriņtiesas lietās par aizgādības tiesību pārtraukšanu un par pārtraukto aizgādības tiesību atjaunošanu, bet 2023.gadā un turpmāk attiecībā uz bāriņtiesu funkcionālās pārraudzības īstenošanu bāriņtiesas lietās par bērna ārpusģimenes aprūpi (kuras apmēri šobrīd vēl precīzi nav identificējami). VBTAI ņēmusi vērā iespējamās prognozes par iesniegumu skaita pieaugumu, jo, neskatoties, ka salīdzinājumā ar 2017.gadu, piemēram, bāriņtiesu pieņemto lēmumu skaits ir samazinājies par 1550, tad pārsūdzēto lēmumu skaits ir sarucis tikai par 7 lēmumiem. Kopējais pieņemto lēmumu skaits bāriņtiesās  sarūk, taču bērnu, kuri tiek iesaistīti vecāku strīdā par saskarsmes un aizgādības tiesību realizēšanu faktiski ir gandrīz konstants – 2017. – 850 bērni, 2018.-855 bērni, 2019.-842 bērni. Papildus inspekcijā saņemtais kopējais iesniegumu skaits pēdējie 3 mēnešos (2020.gada oktobis – decembris), salīdzinājumā ar šo pašu periodu 2019.gadā, pieaudzis par 36%.  Saskaņā ar VBTAI veikto bāriņtiesu iesniegto ikgada valsts statistikas pārskatu par bāriņtiesu darbu analīzi 2019.gadā tika pārsūdzēti 75 bāriņtiesu lēmumi, no kuriem 31 lēmums atstāts spēkā, 3 lēmumi atcelti, bet pārējo lēmumu izskatīšana vēl nav noslēgusies. Visbiežāk tiesā pārsūdzēti bāriņtiesas lēmumi par bērna aizgādības tiesību pārtraukšanu vecākiem (2019.gadā – 35 lēmumi). 2019.gadā pārsūdzēti 7 lēmumi par aizbildņa atcelšanu no pienākumu pildīšanas, 3 lēmumi par aizbildņa iecelšanu. Tāpat pārsūdzēti 4 lēmumi par aizgādņa iecelšanu mantojumam un 1 lēmums par aizgādņa iecelšanu personai ar ierobežotu rīcībspēju.  2019.gadā bāriņtiesas faktiskā rīcība pārsūdzēta 11 gadījumos, trijos pieņemts bāriņtiesai labvēlīgs tiesas spriedums, savukārt 3 gadījumos pieņemts bāriņtiesai nelabvēlīgs tiesas spriedums. 5 gadījumos lietas izskatīšana tiesā vēl nav pabeigta.  Vienlaikus funkcionālās pārraudzības kontekstā inspekcijas vērtējumā ir nepieciešama ļoti detalizēta bāriņtiesu lēmumu kontrole, lai funkcionālā pārraudzība tik tiešām sasniegtu tās galveno mērķi, tas nedrīkst būt virspusējs izvērtējums, vienlaikus arī termiņiem ir ļoti būtiska nozīme.  Tāpat jāņem vērā, ka funkcionālā pārraudzība ietver sevī pieņemto lēmumu tiesiskuma kontroli, tādejādi, nenoliedzami palielināsies veicamā darba apjoms un arī sarežģītība. Tāpat, VBTAI vērtēs nepieciešamību nodalīt bāriņtiesu metodiskās vadības un funkcionālās pārraudzības blokus, tas ir, iespējami veidojot atsevišķas nodaļas esošā VBTAI Bāriņtiesu un audžuģimeņu departamenta ietvaros.  Plānots arī stiprināt analītisko kapacitāti VBTAI Bāriņtiesu un audžuģimeņu departamentā, lai nodrošinātu analītiku par bāriņtiesu lēmumiem, to kopsakarībām, iespējamām problēmu zonām vai aspektiem. Šos analītiskos rezultātus tad izmantotu gan kā avotu metodisko materiālu papildināšanai, aktualizēšanai vai jaunu metodiku radīšanai, kā arī kā atbalstu Labklājības ministrijas regulējuma pilnveidē vai izmaiņu pamatošanā.  Nepieciešamās amata vietas tiks nodrošinātas labklājības nozares ietvaros. Labklājības ministrijas budžeta apakšprogrammas 05.03.00 “Aprūpe valsts sociālās aprūpes institūcijās” ietvaros tiek finansēts ilgstošas sociālās aprūpes pakalpojums. Ņemot vērā, ka 2022.gadā VSAC  "Zemgale" filiālē SAC “Rūja” ēdināšanas pakalpojumu plānots nodrošināt ar ārpakalpojuma sniedzēja starpniecību, paredzēts samazināt virtuves darbinieku amata vietas, bet, ņemot vērā, ka atalgojums valsts sociālās aprūpes iestādēs nav konkurētspējīgs, ietaupītais finansējums 78 455 *euro* apmērā tiks novirzīts VSAC "Zemgale" atalgojuma fonda nodrošināšanai, savukārt, lai nepalielinātu valsts pārvaldē nodarbināto skaitu, 9 amata vietas (no 2022.gada 1.janvāra 5 amata vietas un no 2023.gada 1.janvāra vēl 4 amata vietas, kopumā 9 amata vietas) var pārdalīt  funkcionālās pārraudzības īstenošanas pār bāriņtiesām īstenošanai uz apakšprogrammu 22.01.00 “Valsts bērnu tiesību aizsardzības inspekcija un bērnu uzticības tālrunis”.   |  |  |  |  |  |  |  |  |  | | --- | --- | --- | --- | --- | --- | --- | --- | --- | | **Amatu nosaukums** | **Amatu klasifikācija** | | | **Kategorijas** | **Mēnešalga, *euro*** | **Amatu vienību skaits** | **Atalgojums mēnesī, *euro*** | **Atlīdzība gadā, ieskaitot DD VSAOI 23.59%** | | **Profesiju klasifikatora kods** | **Amatu saime (apakšsaime) un līmenis** | **Mēnešalgu grupa** | | **1.** | **2.** | **3.** | **4.** | **5.** | **6.** | **7.** | **8.=7.\*6.** | **9.=8.\*1.2359\*12 mēn.** | | Virtuves vadītājs | 5151 05 | 3 IIB | 8 | 3 | 900 | 1.00 | 900.00 | 13 347.72 | | Pavārs | 5120 02 | 13 III | 4 | 3 | 650 | 2.00 | 1 300.00 | 19 280.04 | | Virtuves darbinieks | 9412 02 | 13 IIA | 2 | 3 | 530 | 3.00 | 1 590.00 | 23 580.97 | | Virtuves darbinieks | 9412 02 | 13 IIA | 2 | 2 | 500 | 2.00 | 1 000.00 | 14 830.80 | | Virtuves darbinieks | 9412 02 | 13 IIA | 2 | 1 | 500 | 1.00 | 500.00 | 7 415.40 | |  |  |  |  |  |  | **9.00** | **5 290.00** | **78 454.93** |   Likumprojektā paredzētās funkcionālās pārraudzības īstenošana pār bāriņtiesām tiks nodrošināta Labklājības ministrijai piešķirto valsts budžeta līdzekļu ietvaros, veicot apropriācijas pārdali no valsts budžeta apakšprogrammas 05.03.00 “Aprūpe valsts sociālās aprūpes institūcijās”, samazinot plānoto finansējumu remontdarbu veikšanai:  - 2022.gadā 133 019 *euro* apmērā, tai skaitā 83 019 *euro* apmērā precēm un pakalpojumiem un 50 000 *euro* apmērā kapitālajiem izdevumiem (tiks izremontēti par 189 m2 mazāk);  - 2023.gadā 226 163 *euro* apmērā, tai skaitā 176 163 *euro* apmērā precēm un pakalpojumiem un 50 000 *euro* apmērā kapitālajiem izdevumiem (tiks izremontēti par 321 m2 mazāk);  - 2024.gadā un turpmāk ik gadu 215 766 *euro* apmērā, tai skaitā 165 766 *euro* apmērā precēm un pakalpojumiem un 50 000 *euro* apmērā kapitālajiem izdevumiem (tiks izremontēti vidēji par 307 m2 mazāk,  (vidējie izdevumi 1 m2 remontam plānoti vidēji 703,50 *euro* apmērā). | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Saistībā ar VBTAI funkcionālās pārraudzības īstenošanu pār bāriņtiesām, atbilstoši Bāriņtiesu likuma 5.panta (1)1 daļai un 49.2 pantam, VBTAI nepieciešamas 5 amata vietas 2022.gadā un 9 amata vietas 2023.gadā un turpmāk (ieskaitot 5 amata vietas, kuras amata pienākumu izpildi funkcijas nodrošināšnai uzsāka 2022.gadā). | | | | | | |
| 8. Cita informācija | Labklājības ministrijai normatīvajos aktos noteiktajā kārtībā iesniegs Finanšu ministrijā priekšlikumus valsts budžeta bāzes izdevumu precizēšanai 2022.–2024.gadam.  Jautājumu par papildu valsts budžeta līdzekļu piešķiršanu 2022.gadā 133 019 *euro* apmērā, 2023.gadā - 226 163 *euro* un 2024.gadā un turpmāk ik gadu 215 766 *euro* apmērā funkcionālās pārraudzības īstenošanas pār bāriņtiesām, atbilstoši Bāriņtiesu likuma 5.panta (1)1 daļai un 49.2 pantam, nodrošināšanai Labklājības ministrija virzīs kā pieteikumu prioritārajam pasākumam likumprojekta “Par valsts budžetu 2022.gadam” un likumprojekta “Par vidējā termiņa budžeta ietvaru 2022., 2023. un 2024.gadam” sagatavošanas un izskatīšanas procesā. Ja minētajai iniciatīvai likumprojekta “Par valsts budžetu 2022.gadam” un likumprojekta “Par vidējā termiņa budžeta ietvaru 2022., 2023. un 2024.gadam” sagatavošanas un izskatīšanas procesā finansējums tiks piešķirts, pārdalītie līdzekļi no apakšprogrammas 05.03.00”Aprūpe valsts sociālās aprūpes institūcijās” tiks pārdalīti atpakaļ apakšprogrammai 05.03.00”Aprūpe valsts sociālās aprūpes institūcijās” prioritāru remontdarbu veikšanai. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Grozījumi Ministru kabineta 2005.gada 29.novembra noteikumos Nr.898 „Valsts bērnu tiesību aizsardzības inspekcijas nolikums”, saskaņā ar kuriem inspekcija īstenos institucionālo un funkcionālo bāriņtiesu pārraudzību;  Ministru kabineta noteikumi, kas nosaka Kvalifikācijas komisijas izveidi un darbības kārtību;  Ministru kabineta noteikumi, kas nosaka sertifikācijas kritērijus, gadījumus, kādos Kvalifikācijas komisija sniedz negatīvu atzinumu, un sertifikācijas kārtību Ministru kabinets nosaka VBTAI izveidotas komisijas sastāvu un darbības kārtību, kura līdz Kvalifikācijas komisijas izveidei veiks izvērtējumu un izsniegs atļaujas par personas nodarbināšanu bāriņtiesas priekšsēdetāja, bāriņtiesas priekšsēdētāja vietnieka un bāriņtiesas locekļa amatā šā likuma 11.panta pirmās daļas 2.punktā noteiktajā gadījumā. |
| 2. | Atbildīgā institūcija | Nav attiecināms. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Nav. |
| 2. | Citas starptautiskās saistības | Nav. |
| 3. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par likumprojektu un dotu iespēju ieinteresētajām personām izteikt viedokli, likumprojekts saskaņā ar Ministru kabineta 2009. gada 25. augusta noteikumiem Nr. 970 ”Sabiedrības līdzdalības kārtība attīstības un plānošanas procesā” (turpmāk – MK noteikumi Nr. 970) 2020.gada 21.septembrī tika ievietots Labklājības ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Ievērojot MK noteikumos Nr.970 noteikto kārtību, sabiedrības pārstāvji viedokļus par likumprojektu varēja izteikt no 2020.gada 21.septembra. |
| 3. | Sabiedrības līdzdalības rezultāti | Par Likumprojektu saņemtie iebildumi, kurus iesniedza Latvijas Bāriņtiesu darbinieku asociācija, Latvijas Lielo pilsētu asociācija, Latvijas Pašvaldību savienība,tiek izvērtēti un iespēju robežās ņemti vērā.  Labklājības ministrija saņēma biedrības “Latvijas Bāriņtiesu darbinieku asociācija” 2020.gada 2.oktobra vēstuli Nr.2-1/57, kurā biedrība sniedza sekojošus iebildumus: ja bāriņtiesas priekšsēdētāja, vietnieka un bāriņtiesas locekļu darba devējs ir dome, tad domes ietekme uz bāriņtiesas lēmumiem palielināsies, jo darbiniekam ir jāpilda darba devēja rīkojumi, savukārt vēlētā amatpersona rīkojas un lēmumus pieņem patstāvīgi un nav ietekmējama; ir pilnībā nepieļaujama un tiesiski nepamatota norāde par VBTAI tiesībām prasīt bāriņtiesas priekšsēdētāja, vietnieka un bāriņtiesas locekļa atlaišanu, un nekavējošā atlaišana, vienlaicīgi pastāvot iespējai VBTAI pieprasījumu pārsūdzēt Administratīvajā tiesā, jo, ja bāriņtiesas amatpersonas būs darba tiesiskajās attiecībās, tad viņu atlaišanas procedūrai ir jānotiek precīzi atbilstoši Darba likumā noteiktajai kārtībai, t.i., atlaist var darba devējs, ievērojot Darba likumā noteikto vispārējo atlaišanas kārtību (brīdinot, prasot paskaidrojumus, noteiktajā termiņa utt.), nevis pamatojoties vienīgi uz VBTAI sniegto pieprasījumu atbilstoši Darba likuma 115.piektajā daļā noteiktajam;par šiem grozījumiem nav notikusi diskusija ar nozari pārstāvošām nevalstiskām organizācijām un Latvijas pašvaldību savienību. Likumprojektā ietverti ierosinājumi un priekšlikumi, kas nav Bērnu tiesību aizsardzības sistēmas pilnveides darba grupā apspriesti. Turklāt vēl nav pabeigts bāriņtiesu un sociālo dienestu funkciju audits, kura priekšlikumi iespējams būtu iekļaujami Bāriņtiesu likuma grozījumos.  Papildus Labklājības ministrija saņēma no Ministru kabinetam adresētu biedrības “Latvijas Bāriņtiesu darbinieku asociācijas” 2020.gada 16.oktobra vēstuli nr.2-1/63, kurā biedrība norāda, ka par šiem grozījumiem nav notikusi diskusija ar nozari pārstāvošām nevalstiskām organizācijām un Latvijas pašvaldību savienību, likumprojektā ietverti ierosinājumi un priekšlikumi, kas nav Bērnu tiesību aizsardzības sistēmas pilnveides darba grupā apspriesti. Turklāt vēl nav pabeigts bāriņtiesu un sociālo dienestu funkciju audits, kura priekšlikumi iespējams būtu iekļaujami Bāriņtiesu likuma grozījumos.  Lai gan pirms likumprojekta izsludināšanas Valsts sekretāru sanāksmē ar biedrību “Latvijas Bāriņtiesu darbinieku asociācijas” likumprojekts sabiedriskās apspriešanas ietvaros netika apspriests (nebija publiski pieejama arī anotācija), netika noorganizēta diskusija, kā arī termiņš atzinumu sniegšanai bija faktiski īsāks par normatīvajos aktos noteikto (likumprojekts tika izsludināts Valsts sekretāru sanāksmē 2020.gada 1.oktobrī; Labklājības ministrijas un Valsts kancelejas tīmekļa vietnē sabiedriskās apspriešanas ietvaros sabiedrības pārstāvji tika aicināti izteikt viedokli no 2020.gada 21.septembra), ar biedrības pārstāvjiem pēc likumprojekta izskudināšanas Valsts sekretāru sanālsmē ir tikusi organizēta diskusija 2020.gada 8.decembrī. Vienlaikus biedrības sniegtie iebildumi ir ņemti vērā, organizējot likumprojekta saskaņošanas sanāksmes 2020.gada 11.novembrī un 14.decembrī. |
| 4. | Cita informācija | Likumprojektā ietvertie grozījumi ir izstrādāti, pamatojoties uz Labklājības ministres darba grupas[[19]](#footnote-20), kurā piedalījās arī pārstāvji no Latvijas Pašvaldību savienības, Latvijas Bāriņtiesu darbinieku asociācijas, biedrības “Latvijas pašvaldību sociālo dienestu vadītāju apvienība”, sagatavotajiem priekšlikumiem, tādējādi nodrošinot sabiedrības līdzdalību pirms Likumprojekta izsludināšanas VSS. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Bāriņtiesas, Valsts bērnu tiesību aizsardzības inspekcija, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Funkcijas un uzdevumi netiek paplašināti vai sašaurināti. Ietekme uz cilvēkresursiem būs atkarīga no pašvaldību pieņemtajiem lēmumiem pēc 2021. gada 1. jūlija, kad darbu uzsāks jaunievēlētās pašvaldību domes. |
| 3. | Cita informācija | Nav. |

Labklājības ministre R. Petraviča

L.Neikens, 67021673

Lauris.Neikens@lm.gov.lv

K.Venta-Kittele, 67021610

Kristīne.Venta-Kittele@lm.gov.lv

v\_sk = 11817

1. Saskaņā ar labklājības ministres 2019.gada 18.jūlija rīkojumu Nr.81 “Par bērnu tiesību aizsardzības sistēmas pilnveides darba grupas izveidi” [↑](#footnote-ref-2)
2. Aptaujas atgriezeniskie dati tika saņemti no 98 bāriņtiesām. [↑](#footnote-ref-3)
3. Latvijas Republikas tiesībsarga atzinums lietā Nr.2017-42-27K, Nr.2017-17-23D. [↑](#footnote-ref-4)
4. VBTAI bāriņtiesu plānoto pārbaužu rezultātu analīze par 2019. gadu. Pieejams: <http://www.bti.gov.lv/lat/barintiesas/noderiga_informacija/?doc=5689&page>=. [↑](#footnote-ref-5)
5. Pašvaldības izaicinājumi bērnu tiesību aizsardzības jomā. Valsts bērnu tiesību aizsardzības inspekcija. Pieejams: <https://www.lps.lv/uploads/docs_module/2020_01_29_2_prezentaija_LPS%20(002).pdf>. [↑](#footnote-ref-6)
6. Darba likums ar komentāriem. Zvērinātu advokātu birojs „BDO Zelmenis&Liberte”, Rīga, Latvijas Brīvo arodbiedrību savienība, 2010, 252. lpp. [↑](#footnote-ref-7)
7. Tiesībsarga viedoklis lietā Nr.1-8/19 "Par normatīvajos aktos noteiktajiem ierobežojumiem personai izvēlēties sev vēlamu nodarbošanos sakarā ar iepriekš izdarītu noziedzīgu nodarījumu"; <https://www.tiesibsargs.lv/uploads/content/mp_par_normativajos_aktos_noteiktiem_ierobezojumiem_sakara_ar_ieprieks_izdaritu_n_n_1579092336.pdf>. [↑](#footnote-ref-8)
8. Satversmes tiesas 2003.gada 23.aprīļa sprieduma lietā nr.2002-20-0103 Secinājumu daļas 3.punkts un Satversmes tiesas 2003.gada 20.maija sprieduma lietā nr.2002-21-01 Secinājumu daļas 1.punkts. [↑](#footnote-ref-9)
9. Sk. Eiropas Cilvēktiesību tiesas 2013.gada 22.aprīļa spriedumu lietā “Animal Defenders Internatiojnal v. The

   United Kingdom”, pieteikums Nr.48876/08. [↑](#footnote-ref-10)
10. Satversmes tiesas 2017.gada 24.novembra sprieduma lietā Nr.2017-07-01 19.punkts. [↑](#footnote-ref-11)
11. Turpat, 19.2.punkts. [↑](#footnote-ref-12)
12. Turpat, 19.2.2.punkts. [↑](#footnote-ref-13)
13. Satversmes tiesas 2017.gada 24.novembra sprieduma lietā Nr.2017-07-01 19.3.punkts. [↑](#footnote-ref-14)
14. <https://arodbiedribas.lv/wp-content/uploads/2020/02/new_dl_ar_kom.pdf>. [↑](#footnote-ref-15)
15. Satversmes tiesas 2019. gada 5. decembra spriedums lietā Nr.2019-01-01 Pieejams: <https://www.satv.tiesa.gov.lv/web/viewer.html?file=/wp-content/uploads/2019/01/2019-01-01_Spriedums.pdf#search=> [↑](#footnote-ref-16)
16. Satversmes tiesas 2019. gada 16. maija sprieduma lietā Nr.2018-21-01 16.2.punktu. [↑](#footnote-ref-17)
17. Sal.sk.: UN Committee on the Rights of the Child (CRC), General comment No.14 (2013) on the right of the child to have his or her best interests taken as a primary consideration (art.3, para.1), 29May2013, CRC /C/GC/14, para.4. [↑](#footnote-ref-18)
18. sk.: ibid, para.81. [↑](#footnote-ref-19)
19. Saskaņā ar labklājības ministres 2019.gada 18.jūlija rīkojumu Nr.81 “Par bērnu tiesību aizsardzības sistēmas pilnveides darba grupas izveidi” [↑](#footnote-ref-20)